“Sin Vavilona” – najnoviji film Al-Darađija – CLUBBING.RS\n“Sin Vavilona” – najnoviji film Al-Darađija\nMay 12, 2010 • No Comments •Film\nGost festivala Cinem City je Mohamed Al-Darađi, svetski priznat irački reditelj koji je uprkos ratnim haosima 2003. i njegovim posledicama uspevao da stvara igrane filmove u svojoj zemlji.\nDanas se situacija na polju iračke kinematografije postepeno menja, zahvaljujući uspešnim projekcijama iračkih filmova na festivalima širom sveta. Jednu od vodećih uloga u stvaranju novog filmskog statusa Iraka ima upravo Al-Darađi.\nOsnovni uslovi za snimanje filmova čak i nakon pada Sadamove vlade za iračke reditelje izuzetno su teški. Uprkos svemu, Al-Darađi je uspeo da dovrši film „San“, i pri tom da snimi dokumentarac „Rat, ljubav, Bog i ludilo“ koji govori o surovim okolnostima koje su ga pratile dok je stvarao svoj filmski debi.\nPrema rečima reditelja jedan od glavnih problema tokom snimanja čini egzestencijalna nesigurnost. Dok je radio film „San“ Darađi je bio dva puta kidnapovan, a potom i uhapšen od strane američke vojske pod optužbom da snima propagandni video za Alkaidu.\nOkolnosti za vreme snimanja njegovog najnovijeg filma „Sin Vavilona“ bile su drugačije, zahvaljujući zaštiti koju je filmskoj ekipi pružala iračka vojska i policija. Druga velika prepreka razvoju filmske umetnosti u Iraku ogleda se u nedostatku sredstava i finansijske podrške u realizaciji novih filmskih projekata.\n"Sin Vavilona" – najnoviji film Al-Darađija


Javna arena Archives - interaktivni urbanizam\nCategory: Javna arena\nU ponedeljak, 29. marta u 18h, održan je treći u nizu javnih razgovora o načinu na koji upravljamo prostornim razvojem u Srbiji, organizovanih u okviru dugoročnog projekta „Ka kolaborativnom upravljanju“. Aktivni građani i osnaženo civilno društvo, njihovo učešće u prepoznavanju problema, razvijanju potencijala i kreiranju javnih politika, preduslov su i osnov vladavine prava, stabilnih institucija […]\nPreduslov za aktivno učešće građana i drugih zainteresovanih strana u urbanističkom planiranju i donošenju odluka od javnog interesa jeste pristup jasnim i pouzdanim informacijama, a zatim i razumevanje procesa izrade urbanističkih i prostornih planova. Procesi izrade planova su veoma složeni – procedure i mehanizmi su komplikovani, učesnici mnogobrojni, a interesi sukobljeni. U kakofoniji koja se […]\nDrugi u seriji javnih debata/razgovora o stanju i problemima sistema planiranja u Srbiji, pod nazivom U potrazi za javnim interesom: dometi urbanizma održan je 17. novembra 2020. godine u Paviljonu CZKD-a uz online prisustvo publike. Razgovor je koncipiran u formi seminara, gde su pozvani sagovornici predstavili svoja istraživanja, nakon čega je usledila diskusija. Sagovornici su […]\nKolaborativna planska praksa zasniva se na kreiranju arene za argumentovanu debatu. Predstavljamo prvi u nizu javnih razgovora o načinu na koji upravljamo prostornim razvojem Beograda i stručne prezentacije koje približavaju javnosti procese urbanističkog planiranja i razvoja (Beo)grada. Cilj javnog razgovora „Kolaps ili komunikacija: urbanizam suprotstavljenih interesa“ održanog 10. decembra 2019. u CZKD bio je uspostavljanje […]


Rekonstrukcija srebreničkog Doma zdravlja početkom jeseni\nHome / Srebrenica•Bratunac / Dešavanja / Rekonstrukcija srebreničkog Doma zdravlja početkom jeseni\nMinistarstvo zdravlja i socijalne zaštite RS planiralo je da do kraja 2016. godine, kroz realizaciju projekata „Razvojni program RS“ i „Jačanje zdravstvenog sektora“ završi sa rekonstrukcijom i izgradnjom 127 objekata, ili 334 ambulante porodične medicine na teritoriji ovog entiteta.\nIako je iz ovog programa predviđeno finansiranje adaptacije i rekonstrukcije srebreničkog Doma zdravlja, kao i ambulante u Skelanima, na listi opština koje bi trebalo dobiti finansijsku pomoć, a koje je objavilo resorno ministarstvo, nije bilo opštine Srebrenica.\n„Finansiranje rekonstrukcije Doma zdravlja i ambulante u Skelanima zasigurno će se desiti. Neophodnu dokumentaciju u vezi sa ova dva projektima poslali smo prije dvije sedmice, a početkom jeseni očekujemo i početak radova na ovim objektima“, rekao je Aleksandar Jovanović, v.d. direktora Doma zdravlja Srebrenica.\nOn je dodao da je neophodna dokumentacija poslata znatno ranije, ali je u nekoliko navrata iz ministarstva vraćana na doradu, najviše zbog projekta rekonstrukcije ambulante u Skelanima.\n„Iz sredstava ministarstva planirano je renoviranje unutrašnjeg prostora Doma zdravlja koji se odnosi na prva dva sprata, zamjenu stolarije, kao i električne i vodovodne mreže i keramike“, rekao je Jovanović.\nPlanirani iznos ovog projekta je 300.000 KM. Ministarstvo zdravlja i socijalne zaštite RS će finansirati 70 odsto projekta, dok će ostalih 30 odsto obezbijediti lokalna zajednica.\nJovanović je dodao da bi ovaj projekat mogao i premašiti planiranu sumu, ali sigurno je da će doći do ulaganja navedenog iznosa.\nIako je projektom predviđena adaptacija unutrašnjeg prostora, postoje naznake da bi se dodatna sredstva za renoviranje fasade i nabavku laboratorijske opreme mogla finansirati od strane Rotary kluba iz Srebrenice.


LJubitelji dobre narodne muzike moći će večeras zaista da uživaju u ovom melosu i to uz koncert Čede Markovića koji će biti emitovan na Drugom programu Radio-televizije Srbije. Naime, snimak prvog dela koncerta koji je Marković održao 25. novembra u Domu sindikata na programu je Javnog servisa u 23.30.\nOvaj Vranjanac dugogodišnji je solista Radio Beograda. U njihovoj fonoteci nalazi se mnoštvo pesama ovog izvođača, naročito iz predela Vranja. Čeda Marković godinama je poznat kao „čuvar“ dobre stare narodne muzike. Tome u prilog govori prva nagrada na festivalu Zlatiborska pesma, koji je održan u avgustu 2006. godine na našoj poznatoj planini. U veoma jakoj konkurenciji, Čeda Marković pobedio je sa pesmom Dragana Aleksandrića „Da se vrate godine mlade“. Pored više od 40 pesama iz njegovog opusa koje su deo naše kulturne baštine, njegove izvedbe čuvaju se i u arhivama Radio Skoplja.\nGremi tvorcu fender gitara\nKlarens „Leo“ Fender, tvorac čuvenih električnih gitara, dobiće počasnog Gremija, objavio je muzički magazin NJu mjuzikal ekspres. Fenderu (1909-1991), koji je sredinom 1940-ih osnovao kompaniju za proizvodnju električnih žičanih instrumenata i pojačala, biće dodeljen počasni Gremi za tehniku, na svečanosti 7. februara u Los Anđelesu.\nMeđu najpoznatijim modelima Fenderovih gitara su „telekaster“, „stratokaster“, „džezmaster“, „eskvajer“, „jaguar“ i „mustang“. Počasne Gremije će na specijalnoj svečanosti dobiti i Din Martin Brenda Li i grupa „For Tops“, a dan kasnije biće održana 51. godišnja dodela nagrada Gremi.\nNagrada za Džudi Denč\nDžudi Denč dobiće specijalnu nagradu Londonskog udruženja filmskih kritičara na dodeli 4. februara 2009, objavljeno je na sajtu Bi-Bi-Si njuza.\nFilm „Slumdog Millionaire“ Denija Bojla ima najviše, šest, nominacija za nagrade tog udruženja.\nBojl je nominovan u kategoriji najbolji režiser i najbolji britanski režiser, a dve nominacija ima i Dev Patel koji igra ulogu mladića koji pokušava da pobedi u kvizu „Ko želi da postane milioner“.\nDve nominacije ima i Kejt Vinslet, za najbolju glumicu i najbolju britansku glumicu, za uloge u filmovima „Revolutionary Road“ i „Čitač“.\nPo pet nominacija imaju drama „Hunger“ Bobija Sendsa, komedija „Happy-Go-Lucky“ Majka Lija i „Frost/Nidžon“ Rona Hauarda.


RTS :: Jovanović: Partizan veliki izazov za moju mladu i neiskusnu ekipu\nKošarka Jovanović: Partizan veliki izazov za moju mladu i neiskusnu ekipu\nsreda, 19. jan 2022, 12:46 -> 12:53\nTrener košarkaša Mege Vladimir Jovanović rekao je da će utakmica protiv Partizana biti veliki izazov za njegov mladi i neiskusan tim. Partizan i Mega u četvrtak od 17 sati igraju zaostali meč 13. kola ABA lige u hali "Aleksandar Nikolić".\nZbog povreda i bolesti trener Jovanović neće moći da računa na Nikolu Đurišića, Malkolma Kazalona, Karla Matkovića i Aleksandera Balcerovskog, a u sastavu neće biti ni Aleksa Uskoković, koji je u Megu prešao posle 27. decembra, kada je bio prvobitni termin utakmice, pa shodno propozicijama regionalnog takmičenja, neće moći da nastupi na utakmici.\nZa utakmicu su upitni i Nikola Jović i Mladen Vujić koji se posle preležanog kovida još uvek nisu našli u punom trenažnom procesu, pa će iz svih navedenih razloga po prvi put ove sezone u sastavu Mege biti Mihailo Mušikić, kao i dvojica juniora Andrej Mušicki i Ahmet Jonović.\n"Dolazak Željka Obradovića ne znači mnogo samo za Partizan već za celu košarku u regionu i samim njegovim dolaskom Partizan je istakao najviše ciljeve u oba takmičenja, ABA ligi i Evrokupu. Ako pogledamo njihove rezultate, vidimo da su na pravom putu da njihove ciljeve i ostvare."\n"Dobro znamo šta nas očekuje i kako Željkovi timovi igraju, jako agresivno na oba dela terena, u napadu, a posebno i u odbrani", rekao je Jovanović za klupski sajt.\nMega utakmicu protiv Partizana dočekuje sa skorom od šest pobeda i sedam poraza dok Partizan ima skor 13-2.\n"Za moj veoma mlad i neiskusan tim ova utakmica biće veoma veliki izazov. Nažalost, moram da istaknem da je ne čekamo u najboljem mogućem raspoloženju, gotovo tri pune sedmice imamo problem sa kovidom, što je ostavilo velikog traga na nas. Pričati o treningu i trenažnom procesu je u ovom trenutku izlišno."\n"Moja trenutna želja je da momci koji su imali ne malih problema u prethodnom periodu izađu iz bolesti i ozdrave, a da se oni koji sutra budu na terenu prikažu u najboljem mogućem svetlu, imajući u vidu sve okolnosti",zjavio je trener Mege.\nKošarkaš Mege Samson Ružencev je istakao da će se uprkos izostancima, njegova ekipa dati sve od sebe da napravi iznenađenje.\n"Spremamo se za utakmicu sa Partizanom koji je sigurno jedna od najboljih ekipa u ligi. Očekuje nas težak meč, pogotovo imajući u vidu povređene igrače koji će propustiti utakmicu, kao i one koji se posle Kovida polako vraćaju na treninge. Bez obzira na to, sigurno je da ćemo se boriti i da ćemo dati sve od sebe da pokušamo napravimo iznenađenje na gostujućem parketu", izjavio je Ružencev.\nMajstorica Zvezde i Olimpije - ubedljiv početak crveno-belih, gosti se vratili u život


Sandra Afrika i Dragan Marinković Maca igraju zajedno u predstavi "Ko ti trese trešnjice", koja će uskoro imati svoju premijeru u Akademiji 28.\nSandra Afrika je, naime, ispričala da ju je Dragana Marinković Maca pozvao da bude samo gost u predstavi i otpeva deo jedne pesme, što je ona rado prihvatila, ali kasnije je trebalo i da odglumi.\n- Maca me je pozvao da budem gost u predstavi, da otpevam deo pesme. A onda sam dobila ponudu da odigram i Trešnjicu - istakla je Afrika i dodala da će biti provokativnih scena u predstavi. Kako reaguje na kritike na to što se ona kao pevačica našla u predstavi i šta kaže Dragan Marinković Maca o ovom projektu saznajte u video snimku u okviru teksta.\n"KO TI TRESE TREŠNJICE" Sandra Afrika igra u predstavi u AKADEMIJI 28, evo pored kojih srpskih glumaca će zaigrati


akcije - Retail Magazin - Srbija\nMaxi katalog i artikli na sniženju i promociji. Delez Srbija je članica međunarodnog trgovinskog lanca…\nMetalac market katalog posuđa i bele tehnike na akciji i promociji. Metalac market je specijalizovana…\nAroma marketi katalog sniženja, akcija i drugih promocija u prodavnicama širom Srbije. Prvi Aroma marketi…\nVitorog – katalog nameštaja na akciji. Vitorog saloni nameštaja posluju na preko 50.000 m2 širom…\nIKEA Srbija katalog nameštaja i opreme za domaćinstvo na akciji. IKEA nudi širok asortiman od…\nUniverexport katalog artikala\nUniverexport katalog prehrambenih i artikala široke potrošnje. Univerexport je osnovan 1990. godine kao mala porodična…\nKatalog prehrambenih i drugih artikala na akciji ili promociji u Roda marketima. Roda marketi su…\nImlek poklonio dečije igralište Nišu\nPrvo dečije igralište izgrađeno u sklopu velike društveno odgovorne akcije Imleka, „Moja Kravica – Rasti…


PzP Budva Careviću: Opština nema uvid kome ide novac od paraglajdinga\nObraćamo Vam se sa ovim dopisom kako bi vas upoznali sa informacijama vezanim za problem koji imaju paraglajding klubovi koji djeluju na teritoriji Opštine Budva, odnosno uzletište sa Brajića i sletište Bečićka plaža, nalazi se u dopisu predsjednika OOPzP-a Budva Nikole Vučićevića, adresiranog na predsjednika Budve Marka Bata Carevića.\nDopis predsjednika OOPzP-a Budva prenosimo u cjelini\nA ovo iz razloga što smo svi svjedoci poslednjih godina ogromnog rizika i tragičnih posledica koji su prouzrokovani nestručnim ljudima koji su nestručni, a bave se paraglajdingom najviše u ulozi instruktora. Prema našim saznanjima od kredibilnog izvora na toj parceli dolaze paraglajderi i rade bez kontrole, bez odgovarajućih licenci, pri čemu dovode u opasnost ljudske živote uglavnom turiste. Treba napomenuti cinjenicu da se preko ovog sporta ubiraju značajna materijalna sredstva, a Opština nema nikakav uvid u način rada i kvalitet usluge kao ni u dnevni promet.\nKroz konkretan primjer uzimajući u obzir da se po jednom skoku naplacuje 65,00 evra, a imajući u vidu da se na dnevnom nivou izvede 6-7 skokova preko jednog paraglajdera što iznosi od 455,00 evra ukupno ako na to dodamo da tu cifru prihoduje 12 paraglajdera onda na dnevnom nivou dolazimo do sume od 5,460,00 evra a na mjesečnom nivou čak do 163,800,00 evra. Dolazimo do zakljucka da na sezonskom nivou od 5 mjeseci imamo cifru od oko 819,000,00 eura.\nMišljenja smo da bi ovaj ekstremni sport morali staviti pod okriljem zakona, odnosno Opština da preuzme upravljanje nad tim sportom, kako bi se zaštitili ljudski životi, a na taj način bi zaštitili uredno registrovane klubove koji imaju sve dozvole od agencije za djelatnost kojom se bave.\nZbog cinjenice da je ovo ekstreman sport, koji je i vrlo opasan te da je u poslednjih 10 godina bilo 5-6 smrtnih ishoda, te da je često dolazilo i do fizičkog sukoba između paraglajdista apelujemo na Vas kao prvog čovjeka Opštine Budva da što hitnije pristupimo riješavanju ovog problema s obzirom da smo na pragu nove ljetnje sezone, pa bi na taj način smanjili rizik od eventualno novih tragičnih slučaja.\nPr.OOPzP-a Budva Nikola Vučićević


Rama: Hašim Tači i Kadri Veselji su taoci - Svet - Dnevni list Danas\nPočetna » Svet » Rama: Hašim Tači i Kadri Veselji su taoci\nAlbanski premijer Edi Rama rekao je danas u Tirani, posle sastanka sa kandidatom Demokratske partije Kosova (DPK) za premijera i vršiocem dužnosti predsednika te stranke Enverom Hodžajem, da su Hašim Tači i Kadri Veselji taoci, zajedno sa delom istorije Kosova, prenosi RTK.\n“Oslobađanje talaca će potrajati. Kada kažem taoci, ne mislim samo na Tačija, Veseljija, Krasnićija i druge, mislim na najveće taoce, a to su istina o ratu i sam rat“, rekao je Rama.\nPrema njegovim rečima, u ovim posebnim uslovima taj sastanak je imao i poseban značaj.\n“Vršim i samo sam izvršavao svoju dužnost, jer verujem da svaki Albanac ima pravo da izvršava svoju dužnost, to nema veze sa dnevnom politikom. Ono što se dogodilo liderima OVK utiče na Kosovo, a pogađa i Albaniju. Želim i verujem da će istina kad-tad izaći na videlo“, rekao je Rama, prenosi Kosovo onlajn.\nOn je izrazio i svoju novogodišnju želju i uputio je optuženima.\n“Želim što lakšu godinu za Tačija, Veseljija i druge koji će ovu Novu godinu dočekati daleko od svojih porodica. Neka ne gube veru. I ovo zlo će proći i istina će trijumfovati“, rekao je Rama.\nEdi RamaHašim TačiKadri VeseljiTirana\n6 reagovanja na “Rama: Hašim Tači i Kadri Veselji su taoci”\ntzv. EU vrednosti kaže:\n30. decembra 2020. u 22.46\nEU bi trebao da reaguje na ovakve bljutave izjave Rame u kojima velica ratne zlocince i ubice. Medjutim, iskustvo sa EU a narocit sa drzavama koje su glavne u EU, Nemackom na primer, govori da nece biti nikakvih reakcija. I onda se jos cude zasto EU niej na vrhu popularnosti i zasto se vise ceni ruska ili kineska pomoc iako je u parama manja.\n30. decembra 2020. u 23.13\nGosp.RAMA,on je ubijao nedužne ljude i decu svoje i tuđe vere radi vlasti.\n31. decembra 2020. u 04.05\nJa cu ti pokazati i dokazati da su tugje ubili.vucic seselj dacic drecun.guri. a ti dokazi da je thaqi ubijo 1 srbin.ja cu mu njemu suditi.dokazi jedno dete zene starce da je on ubijo.to je vasha lazh i propaganda i sami znate\nisprani mozgovi kaže:\n31. decembra 2020. u 15.58\nAko verujes da je citav jedan sud u Hagu formiran na osnovu „srpske propagande“ i da su Taci i slicni, tamo odvedeni nevini, onda si dete zreo za hospitalizaciju.\n31. decembra 2020. u 06.35\nOni su, kao i svi mi, taoci sopstvene karme (karma je svako voljno delovanje kroz misli, reči i telo).\n„Ja sam vlasnik mojih dela, i naslednik mojih dela, moja dela su izvor moga nastanka, ona su moj sudija i moja zaštita i tlo na kojem stojim.\nKoja god dela da činim, dobra ili loša, jedino njih ću biti naslednik.“\n– Upajjhatthana Sutta


InfoBrcko.com - Prijavite se na prvo Gradsko kviz takmičenje u Brčkom\nPrijavite se na prvo Gradsko kviz takmičenje u Brčkom\nPrijavite se na prvo Gradsko kviz takmičenje u Brčkom\tIstaknuto\nU subotu 09. marta u Omladinskom centru u Brčkom će se održati prvo Gradsko KVIZ takmičenje u sklopu obilježavanja Dana Brčko distrikta.\nOrganizator događaja Udruženje Stand-Up BH ističe kako su ovakva takmičenja nešto sasvim novo u našem gradu, te kako je primarni cilj pružiti građanima priliku da se okupe u edukativnoj i zabavnoj aktivnosti.\n"Jedinstven i unikatan način da se promoviše grad, ali i da se spoje ljudi različitih interesa, generacija, a sigurno će nas posjetiti i gosti van okvira Distrikta", navodi se iz Udruženja.\nUz sve navedeno, ovaj događaj krasi i nagradni fond od 700 KM. Prvoplasiranoj ekipi će pripasti 400 KM, dok će ekipe koje zauzmu drugo i treće mjesto odnijeti sa sobom 200, odnosno 100 KM.\nPravo takmičenja imaju ekipe od najmanje dva, a najviše četiri člana. Učešće na takmičenju je besplatno za sve učesnike. Ekipe će na kvizu odgovarati na pitanja na unaprijed pripremljenim formularima. Sam kviz sastoji se od 50-ak pitanja podijeljenih u 6 oblasti – opšta kultura, istorija, geografija, književnost, sport, film i muzika. Pozivamo škole, udruženja i sve zainteresovane građane da se prijave na takmičenje.\nNa vama je samo da okupite dobru ekipu, smislite kreativno ime i naoružate se znanjem. Titula gradskog šampiona vas čeka!\nPrijave ekipa su otvorene do četvrtka 07. marta, a prijaviti se možete na sljedećem linku:


Izgradnja NN mreže u severoistočnoj radnoj zoni u Inđiji - Indjija.biz\nIzgradnja NN mreže u severoistočnoj radnoj zoni u Inđiji\nPosted on 11 јуна, 2015 29 јула, 2021 By admin\nZa finansiranje i sufinansiranje projekata u oblasti lokalnog i regionalnog ekonomskog razvoja od značaja za Autonomnu pokrajinu Vojvodinu, preko konkursa Uprave za kapitalna ulaganja AP Vojvodine dodeljeno je ukupno 200 miliona dinara.\nBespovratna finansijska sredstva su dodeljena za projekte koji će da budu realizovani u šest opština. Dodeljenim sredstvima, Uprava za kapitalna ulaganja AP Vojvodine pruža podršku lokalnim samoupravama na teritoriji Autonomne pokrajine Vojvodine u realizaciji projekata koji doprinose stvaranju povoljnih uslova za poslovanje, rast i razvoj malih i srednjih preduzeća, povećanje zaposlenosti, lokalne i regionalne konkurentnosti, poboljšanje poslovne i investicione klime.\nOpštini Inđija će ovim konkursom biti dodeljeno 9.642.900,00 dinara. Ta sredstva su namenjena za izgradnju NN (niskonaponske) mreže, sa javnom rasvetom u koridoru državnog puta drugog reda R109 u severoistočnoj radnoj zoni.\nOdluka o dodeli sredstava po javnom konkursu za finansiranje i sufinansiranje projekata u oblasti lokalnog i regionalnog ekonomskog razvoja od značaja za Autonomnu pokrajinu Vojvodinu, sa spiskom svih projekata i iznosima koji su dodeljeni, objavljena je na i sajtu Pokrajinske vlade: www.vojvodina.gov.rs .


Panić: Zaraženo dva ili tri puta više zdravstvenih radnika | Korona | Direktno\n[ Izvor: Vreme/Beta ]\n03. 12. 2020. 08:52 2\nPredsednik Sindikata lekara i farmaceuta Rade Panić ukazao je da se realna brojka zaraženih zdravstvenih radnika dobije kada se zvanična cifra od deset odsto pomnoži sa dva možda i tri puta, i da je to veliki problem u borbi protiv korone.\n"Nama je sinoć na dežurstvo došao psihijatar. Dobrovoljno se javio i došao. Sada je situacija takva da će morati da se angažuju svi. Ima situacija kada psihijatar ne zna ili ne može da zbrine pacijenta, pa je neko od nas sa njim u smeni, ali bar može da prepozna kovid i uradi administraciju", izjavio je Panić za nedeljnik Vreme.\nPanić je rekao da su on i kolege već u situaciji kada razmatraju mogućnost da zaraženi zdravstveni radnici koji nemaju izraženu kliničku sliku ostanu da rade.\n"Nama je 'Batut' pre sedam dana poslao preporuku za testiranje zdravstvenih radnika u kojoj stoji da se testiraju kada se pojave simptomi. Lekari se testiraju tek kada se razbole. Znači, ne testiraju se rizični kontakti, oni kod kojih postoji sumnja da su inficirani", naveo je Panić.\nKako je naglasio, "problem jeste što nema većeg testiranja i praćenja šta se dešava posle rizičnih kontakata".\n"Pojedini zdravstveni radnici zbog toga idu privatno da se testiraju, jer maltene ne možemo da dođemo na red. U našem kovidu u Kraljevu se poslednjih dana najmanje četvoro ili petoro razbolelo, a niko od ostalih nije testiran. Svi smo ostali da radimo, čak i koleginica čiji je muž bolestan, a imaju dvoje male dece", rekao je Panić.\nKako je naveo, uskoro će lekari doći u situaciju da spavaju u bolnici, jer neće imati vremena da dođu od kuće kad su potrebni, a kako je rekao, brže je da ih probude dok su u bolnici, nego da "doleću od kuće".\nRade Panić Medicinski radnici Koronavirus\nOtkrivanje spomenika: Šta je sa koronom?\n27. 01. 2021. 6\nDr Radovanović: Kolektivni imunitet tek sledeće godine\nBritanski soj korone registrovan u 70 zemalja\nNa Kosovu još osam ljudi umrlo od korone


76.000,00 evra za BKC u Petnjici, radovi ne miču dalje od kamena temeljca - SandzakHaber.Net , Sandžačke Internet Novine !\nNaslovna Vijesti 76.000,00 evra za BKC u Petnjici, radovi ne miču dalje od kamena...\n76.000,00 evra za BKC u Petnjici, radovi ne miču dalje od kamena temeljca\nOd Redakcija - 25. Septembra 2013. 5 384 Podeli na Fejsbuku\ntweet 76 hiljada evra prikupljeno je za izgradnju bošnjačkog kulturnog centra u petnjici za koji je novac sakupljao muftija Muamer Zukorlić. Istraživali smo da li će ovaj projekat doživeti sudbinu islamskog centra na bolničkim livadama, gasalhe ne na groblju Gazilar, dečijeg obraništa na paricama kao i brojnih drugih nerealizovanih projekata na kojima je samo postavljen kamen temeljac. Takozvana gradilišta su uglavnom zapuštena a nigde nema ni tragova od građevinskih radova. Ako je sudeći po onome što moglo videti na licu mesta u Petnjici i ovaj projekat će doživeti sličnu sudbinu.Predsednik MZ Petnjica Ramzija Latić kaže da od njega nije tražena nikakva građevniska dozvola te da je na tom prostoru prema urbanističkom planu predviđena individualna gradnja.\n“Nije samo kulturni centar već sve ustanove i sve privatne kuće moraju da imaju na urbanizovanom područiju građevinsku dozvolu. Od mene kao predsednika mesne zajednice niko je nije tražio do sada saglasnost za građevinsku dozvolu sa kojom bi oni išli dalje u opštinu Berane i oni tamo daju građevinsku dozvolu. Meni nije poznato da su išli u Berane a ni kod mene i na tome se stalo” rekao je Latić.\nĆetiri ara placa kupljeno je za izgradnju KC Petnjica a u ovom kraj već postoji novosagrađeni dom kulture sa svim pratećim sadržajima i prostire se na 4000 kvadratnih metara, sa savremenom salom koja broji 500 mesta bibliotekom i salom za konferencije a u njoj su upošljeni bošnjaci iz Petnjice.\nLatić kaže da su se ta sredstva mogla uložiti na drugi način a ne u kulturni centar, jer jedan već postoji u petnjici koji je velelepno zdanje sa oko 4000 kvadratnih metara koja prima 500 gledalaca. Latić je dodao da su ljudi koji su upošljeni u ovom centru Bošnjaci i da se oni brinu o kulturnim dešavanjima u Petnjici.\nBošnjaci bihorskog kraja nisu bili voljni da govore pred kamere, kako kažu to je političko propagandni projekat i sa nevericom govore o Kulturnom centru. U internom razgovoru moglo se čuti da su bili iznenađeni načinom na koji im se obratio Zukorlić kada je postavljao kamen temeljac za ovaj kulturni centar jer oštra retorika kojom se govorio na ovom skupu nije put kojim bošnjaci treba da idu oni tvrde da su imali osećaj da ih je zukolić nazivao kukavicama koje nemaju snage da se suprotstave Milu Đukanoviću\ntweet Prethodni tekstU Trsteniku navijači skandirali zločincu Mladiću – FK Novi Pazar vodi 2:0Sledeći tekstJoš jedan borac sa Balkana poginuo na ratištu u Siriji Redakcija\tPOVEZANE OBJAVEVIŠE OD AUTORA\n25. Septembra 2013. at 20:54\nkupljena je kuca istina 40.000eura istina i da postoji dom kulture ali ne sa 4000kvadrata vec sa 300kvadrata korisnog prostora u tom centru samo rade ljudi iz dps partije Djukanovica a sta radi dvanaest ljudi u kulturnom centru niko nezna pa neka i ovog centra koi ce se ako bogda napraviti pa i tamo nek odmaraju partiski kadrovi kad mogu ovamo a naraod gladan\n25. Septembra 2013. at 23:48\na koliko moze da se napravi za jos 36.000????\n26. Septembra 2013. at 00:11\npa zasta je hodza uzeo pare u luksenburg prevarant\n26. Septembra 2013. at 00:32\nda dopuni dzipove gorivom, da ima za ranc svoj u dezevskoj dolini za asvalt i slicne stvari.\n26. Septembra 2013. at 16:11\nAli zato je donatorima krenulo u životu, saobraćaju, bauštelstvu i inžinjerstvu, imaju mirnu savest i miran san sve pročišćeno uz blagoslov glavnog a studenti, koji su eto mogli donirati mizernu cifru od 500 eura (čitaj ojra), položili sve u roku !


To je rezultat ispitnog postupka koji je glavna gradska arhitektica Ana Samardžić sprovela nakon razmatranja zahtjeva, koji je Pekovićeva kompanija predala za dobijanje saglasnosti na idejni projekat.\nNa adresu glavne gradske arhitektice pristigla su još u decembru dva zahtjeva, od kojih se jedan odnosi na rekonstrukciju „Mediterana“, a drugi za izgradnju na parcelama gdje se trenutno nalazi vodeni grad, garaža, ali i na susjednim parcelama koje se graniče sa hotelom “Splendid”, a koje su u vlasništvu staromještanskih porodica.\n„Pravilima za sprovođenje Prostornog plana posebne namjene za obalno područje Crne Gore predviđeno je da se područje opština uređuje prema važećoj planskoj dokumentaciji nižeg reda do donošanje Plana posebne regulacije, ali na način da se poštuju odredbe i smjernice ovog plana u smislu poštovanja koridora infrastrukture i mjera zaštite zaštićenih prirodnih kulturnih dobara. Nakon „preklapanja“ lokalnog planskog dokumenta - Detaljnog urbanističkog plana „Bečići“ i Prostornog plana posebne namjene za obalno područje urađenog po tehničkom upustvu Ministarstva održivog razvoja i turizma, konstatuje se da se parcele nalaze u infrastrukturnom zaštićenom koridoru magistrale u širini od 25 metara, računajući od spoljne ivice putnog pojasa“, piše u obavještenju koje je dostavljeno „Spencer & Hill“.\nU skladu s tim, kako upozorava budvanska glavna arhitektica, na pracelama se ne mogu graditi stambene, poslovne, pomoćne i slične zgrade, kopati rezervoari, septičke jame i slično, niti podizati električni dalekovodi.\n“Spencer & Hill” ima pravo u skladu sa Zakonom o upravnom postupku da se izjasni na ovakve rezultate ispitnog postupka.\nDa se Peković ozbiljno sprema da ulaže u hotelski kompleks bilo je jasno još prošle godine, kada je firmi „Spencer & Hill“ budvanski Sekretarijat za urbanizam izdao Urbanističko tehničke uslove, kojima je na mjestu velikog akva parka i parkinga koji se nalaze pored „Mediterana“, moguće graditi tri desetospratna solitera sa ukupno 40 hiljada kvadrata bruto građevinske površine.\nTakođe, Pekovićeva firma ima pravo, kako je to predvidio Detaljni urbanistički plan „Bečići“, čiju zakonitost osporava Opština, da „Mediteran“ rekonstruiše - dozvoljeno je da hotel ima prizemlje i sedam spratova, odnosno 33,5 hiljade kvadrata bruto građevinske površine. Košarkaš je prije godinu i po trgovao bečićki hotel za osam i po miliona eura, a njegova firma se krajem 2017. uknjižila kao vlasnik hotela, a prethodno se kod banke kreditno zadužila na šest miliona eura.\nPeković je krajem jula 2017. potpisao kupoprodajni ugovor sa stečajnom upravom firme „Maestraltours“ Blaža Dedića, biznismena koga su sprski mediji povezivali sa navodnim narkobosom Darkom Šarićem.\n„Mediteran“ je prvi put na licitaciji bio ponuđen po cijeni od 68 miliona eura i tokom četiri godine stečajna uprava je čak 16 puta raspisivala oglase za prodaju, ali nije bilo zaintresovanih kupaca, da bi na kraju ponuda Pekovića od 8,5 miliona eura bila prihvaćena..


Bogatstvo američkog predsednika procenjuje se na 2,1 milijardi dolara, a tokom pandemije korona virusa palo je za milijardu dolara, objavio je nedavno magazin "Forbes".\nPrema izveštaju "New York Timesa", Tramp je svoje poreske obaveze minizirao zako što je prijavljivao velike gubitke svog poslovnog carstva. List tvrdi da je Tramp u 2018. godini prijavio gubitak od 47,4 miliona dolara, iako je te godine zabeležio prihod od najmanje 434,9 miliona dolara.\nNa konferenciji za medije Tramp je osporio izveštaj.\n"Ovo je čin čudotvorstva"\n"To je lažna vest, potpuno lažna vest. Izmišljena. Lažna", rekao je novinarima.\n"Plaćam porez. Videćete to kada uskoro bude povrat poreza. Već dugo je na reviziji", dodao je.\nAlan Garten, advokat Tramp Oprganizationa, rekao je za "New York Times" da je "većina navoda, ako ne i svi, netačna".\n"Tokom protekle decenije predsednik Tramp je platio desetine miliona dolara ličnih poreza saveznoj vladi, uključujući milione od kako je 2015. godine objavio kandidaturu za predsednika", kazao je Garten u izjavi.\nIzveštaj je obavljen u ključnim trenucima, uoči prve od tri predizborne debate, a nekoliko sedmica uoči novembarskih predsedničkih izbora.\nHajdi Zou Kastro, reporterka "Al džazire" iz Merilenda, tvrdi da je izveštaj izazvao šok širom zemlje, jer mnoge američke porodice srednje klase plaćaju u proseku 14.000 dolara na ime poreza.


Ikarbus još nije potpisao ugovor sa Mercedesom - Istinomer\nIkarbus još nije potpisao ugovor sa Mercedesom\nMijomir Laketić 11. 9. 2014.\nFabrika autobusa „Ikarbus“ nije 8. septembra potpisala ugovor sa nemačkim „Mercedesom“, iako je to početkom avgusta najavio premijer Aleksandar Vučić.\n„Ide ugovor, mislim 8. septembra, sa centralom ‘Mercedesa’ da oni preuzimaju distribuciju. Idu i prvi ugovori za prodaju srpskog mercedesa.“\nB92, 3. 8. 2014. godine\nFoto: Aleksandar Vučić/FoNet\nGeneralni direktor „Ikarbusa“ Aleksandar Vićentić kaže da je potpisivanje ugovora o distribuciji odloženo za 7. oktobar „zbog odsustva nekih važnih ljudi“. On navodi da bi uskoro mogao da bude potpisan i ugovor o poslovno-tehničkoj saradnji između „Ikarbusa“ i „Mercedesa“.\n„Nadam se, pošto u biznisu ne možete nikada da budete sto odsto sigurni, da će ovih nedelja da krene i prodaja naših autobusa. Imamo kupca čije ime ne mogu da kažem, ali mogu da potvrdim da je veći broj autobusa u pitanju. Čim se bude potpisao ugovor o prodaji prvih autobusa, potpisaće se i ugovor o poslovno-tehničkoj saradnji sa ‘Mercedesom’, kaže Vićentić za Istinomer.“\nFoto: Aleksandar Vučić, Aleksandar Vićentić i Hajnc Vilhelm/ FoNet\nMeđutim, direktor „Ikarbusa“ tvrdi da je taj ugovor čista formalnost.\n„To je potpisivanje forme radi, jer ‘Ikarbus’ poseduje sertifikat da smo ‘Mercedesov’ ovlašćeni nadograđivač. Jedna smo od nekoliko fabrika u svetu koja poseduje sertifikat da smo osposobljeni da zajedno sa ‘Mercedesom’ pravimo autobuse, naglašava direktor ‘Ikarbusa’.“\nFoto: Direktor Ikarbusa prima čestitke od Aleksandra Vučića/FoNet\nOn ističe da će se proizvodnja autobusa finansirati od avansa koji kupac bude uplatio.\n„Uobičajna je praksa kod svih svetskih prizvođača da proizvodnju finansira kupac. Autobusi su skup proizvod tako da se posao pokreće tek kada se dobije avans. Niko nema lager, ne radi se unapred, već po ugovorenom poslu, objašnjava naš sagovornik.“\nDirektor „Ikarbusa“ kaže da se ne pamti tako loša situacija na tržištu autobusa. „Neverovatna je situacija na tržištu autobusa. Poslednji ugovor o prodaji sklopljen je u junu prošle godine. Ali, postoje naznake promene takve situacije. Novi Sad je raspisao tender za kupovinu autobusa, tendera će verovatno biti i u Pančevu, GSP se sprema u idućoj godini da kupi značajnu količinu autobusa… Zahvaljući kvalitetu i cenama imamo šanse na tim tenderima“, smatra Vićentić.\nAleksandar Vučić autobusi Ikarbus Mercedes srpski mercedes


UniDocs METADESIGNER – UniDocs\nProizvodiUnidocs platformModuliUniDocs METADESIGNER\nUniDocs CAPTURE (OCR)\nModul za definisanje strukture konkretnog dokumentacionog sistema koji se implementira.\nKorišćenje ovog modula ne zahteva programersko ili posebno informatičko znanje, a odnosi se na unošenje i održavanje implementacionih parametara preko standardnih Windows dijaloga koji određuju izgled i ponašanje konkretnog sistema (definisanje tipova i osobina dokumenta, korisnika i korisničkih grupa, dozvola i ograničenja pristupa dokumentima, procedura toka, oglasnih tabli…).\nUniDocs Metadesigner je modul koji služi za implementaciju sistema, njegovo prilagođavanje potrebama konkretnog poslovnog okruženja odnosno preduzeća, institucije, organizacije ili njenog organizacionog dela.\nKorisnički interfejs ovog modula je veoma intuitivan i obezbeđuje unos svih parametara kojima se definiše ponašanje sistema.\nUpravo ovaj modul omogućuje parametrizaciju sistema, koja obezbeđuje da se UniDocs, kao opšti programski sistem za upravljanje dokumentima i poslovnim procesima prilagodi konkretnom preduzeću ili organizacionoj celini, prostim unosom parametara koji opisuju poslovni sistem. Uvođenje i automatizacija procesa se može sprovoditi fazno, a svaki već implementirani deo sistema se dalje može menjati i unapređivati u toku njegove eksploatacije bez potrebe za zaustavljanjem rada sistema.\nUniDocs Metadesigner omogućuje definisanje svih parametara sadržaja i načina ponašanja sistema, koji obuhvata sledeće najvažnije grupe:\nKlase osnovnih dokumenata, sa i bez priloga\nKlase složenih dokumenta – fascikli\nPridruživanje skupa atributa definisanim klasama dokumenata\nKlasifikovanje svih vrsta dokumenata\nDefinisanje svih korisnika i grupa u sistemu\nDefinisanje prava za korisnike i grupe na obavljanje operacija nad pojedinim klasama dokumenata\nDefinisanje oglasnih tabli\nDefinisanja automatskih procedura toka (workflow)\nDefinisanje svih sistemskih resursa (diskovi, skeneri, štampači, itd)\nIntegraciju definisanih tipova dokumenata sa drugim objektima iz informacionog sistema preduzeća definisanjem 1-m i m-m relacija između dokumenata i drugih objekata (posebni tipovi atributa)\nDefinisanje prava na administriranje grupa korisnika, i drugih parametara.\nMetadesigner se koristi lako i omogućuje analitičarima poslovnih procesa, stručnjacima zaduženim za razvoj sistema kvaliteta i drugim menadžerima da implementaciju dokumentacionog sistema vrše opisujući dokumente i poslovne procese, a da pri tome ne moraju da imaju nikakva programerska ili znanja vezana za baze podataka.\nNapravite iskorak u vašem poslovanju, prijavite se za demo verziju UniDocs Document Management System proizvoda i pogledajte na koji način se definiše struktura sistema koji se implementira.


SVETSKI DAN SRCA OBELEŽEN U ZRENJANINU - Opšta bolnica Đorđe Joanović Zrenjanin\nSVETSKI DAN SRCA OBELEŽEN U ZRENJANINU\nPrvi put se Svetski dan srca, akcija globalnog preventivnog karaktera sprovela u Zrenjanu od 28. do 29. septembra 2017 godine. u organizaciji Udruženja kardiologa Srbije Podružnice Banat i Zavoda za javno zdravlje Zrenjanin.\nOve godine tema Svetskog dana srca je prevecija kardiovaskularnih bolesti sa sloganom „Prenesi znanje, čuvaj svoje srce“. Pokušali smo da najširim društvenim slojevima ukažemo na značaj preventivnih mera za sprečavanje nastajanja, oboljevanja i umiranja od kardiovaskularnih bolesti.\nPrve manifestacije je osmislila Svetska federacija za srce 2000. godine, a prihvaćena je u svetskim metropolama i o beležavana je svakog poslednjeg petka u septembru.\nOna ima vizuelni identitet, usmeren na skretanje pažnje na Svetski dan srca koji se sastoji u tome da se u noći između četvertka i petka (28-29. septembar) objekti koji simbolizuju grad osvetle u crvenu boju, a tokom petka se održaveaju manifetacije usmerene prema isticanju značaja prevencije kardiovaskularnih bolesti.\nOve godine je Udruženje kardiologa Srbije i njen predsednik profesor Branko Beleslin odlučilo da se Svestki dan srce obeleži ne samo u Beogradu nego i u svim sredinama u Srbiji gde postoje lekari i medicinski radnici koji prepoznaju i žele da prenesu poruku o zdravim životnim navikama svojim sugrađanima. Oko 20 gradova u Srbiji se odazvalo ovoj inicijativi, među prvima i naš Zrenjanin.\nČinjenica da je Srednjobanatski okrug po broju koronarnih bolesnika, po stopi oboljevanja i umiranja od kardiovaskularnih bolesti pri neslavnom vrhu u zemlji, nas je dodatno motivisao da se uključimo i damo najveći mogući doprinos širenju poruke da nikakva terapija ne može zameniti prevenciju kardiovaskularnih bolesti.\nAkcija je sprovedena u organizaciji Svetske federacije za srce (World Heart Federation) i Svetske zdravstvene organizacije (World Health Organizition), a u Srbiji u organizaciju Udruženja kardiologa Srbije, Zavoda za javno zdravlje Srbije, pod pokroviteljstvom Ministarstva zdravlja i Srpske akademije nauka i umetnosti uz podršku na lokalnom nivou Crvenog krsta Zrenjanin, Doma zdravlja “Dr Boško Vrebalov”, Opšte bolnice “ Đorđe Joanović”.\nAkcija je podržana od strane lokalnih medija , od strane Gradske uprave, predškolske i školske uprave grada, Saveza za školski sport, Sportskog saveza grada Zrenjanina, kompanija Diginet, PerSu, Ogrev, Kulturnog centra Zrenjanina i Udruženja biciklista grada Zrenjanina.\nU noći između 28-29. septembra u crvenoj boji je zasijala poznata zrenjaninska ćuprija i zgrada Narodnog pozorišta najavljujući akciju preventivnog određivanja "koda zdravlja" građana.\nNa glavnom gradskom trgu smo 29. septembra organizovali preventivno određivanje nivoa šećera u krvi, merenja krvnog pritiska, telesne visine i telesne mase, kao i indeksa telesne mase uz komentar i savet o njihovom značaju koji su davali članovi tima sastavljeni od lekara opšte prakse, nutricioniste i specijalista kardiologa. U isto vreme se na trgu odvijala akcija animacije dece predškolskog uzrasta gde su najmlađi naši sugrađani sem divnih crteža na temu zdravlja koje su nam doneli na poklon izveli na njima svojstven način i pravi rekreativni performans uz muziku i stručnu pomoć aktivista iz Saveza za školski sport.\nUčenici osnovnih i srednjih škola su, sa druge strane imali priliku da čuju zašto je već u njihovom uzrastu od suštinskog značaja posvetiti pažnju zdravim životnim navikama kontroli telesne mase, redovnoj fizičkoj aktivnosti, izbegavanja upotrebe duvana i alkohola kao i potrebe za periodičnim preventivnim pregledima. Učenici su imali i jedinstvenu priliku da njihovi vršnjaci volonteri i demonstratori Crvenoh krsta na lutkama za reanimaciju demnostriraju osnovne veštine pružanja prve pomoći i kardiopulmocerebralne reanimacije.\nPo našoj proceni je akcija za ovih nekoliko sati na suncem okupanom trgu obuhatila više od 250 građana i preko 300 dece od najmlađih do maturanata.\nZahvaljujemo im se na dobroj volji i pozitivnom pristupu ovom poduhvatu i nadamo se da će sledeće godine ova akcija već biti tradicionalna sa još više dobrih i inovativnih sadržaja.\nZoltan F Lazar internista kardiolog, predsednik podružnice Banat Udruženja kardiologa Srbije\nJelena Lukić Petrov internista kardiolog, podpredsednik podružnice Banat Udruženja kardiologa Srbije


Sport - Mladi vaterpolisti Radničkog počeli sa treninzima - Vesti iz Kragujevca i Šumadije - Pressek.rs\nSport Ponedeljak, 4. maj 2020.\nPosle skoro dvomesečne pauze usled pandemije koronavirusa, mlađe selekcije Vaterpolo kluba Radnički iz Kragujevca počele su u ponedeljak, 4. maja, sa grupnim treninzima, doduše na suvom i otvorenom.\nTreninzi se sprovode na prostoru oko otvorenog bazena SPD Radnički i u Velikom parku, u skladu sa striktnim poštovanjem propisanih mera zaštite Vlade Srbije, kako tokom vežbanja, tako i prilikom dolaska i odlaska.\nTako mladi vaterpolisti na treninge dolaze sami ili sa još jednim saigračem, poštujući održavanje propisane distance i noseći zaštitnu masku i rukavice.\nSami treninzi sprovode se u grupama od 10 osoba, uključujući i trenera, u odvojenim delovima, a sportisti su sve vreme jedni od drugih međusobno udaljeni najmanje 2 metra. Zbog velikog broja dece, treninzi se održavaju u jutranjim i popodnevnim terminima.\nZbog specifičnosti sporta i nemogućnosti da igrači uskoče u bazen, čini se da je ova situacija najteže pala vaterpolistima, koji su se trudili da u formi ostanu kroz individualne treninge u svojim domovima, a i posle olakšanja mera Vlade, moraće i dalje da improviziju, na suvom.\n- Nakon višenedeljnih individualnih treninga koje su deca odrađivala kod kuće, po programu svojih trenera, počeli smo sa timskim treninzima na otvorenom. Do sada su deca snimala treninge i slala trenerima kako bi se mogla obaviti kontrola i korekcija vežbi, a sada nam je sve to delimično olakšano. Sa ovakvim režimom treninga nastavićemo sve do dugo priželjkivanog povratka u bazen, jer kao što znate, vodu ništa ne može zameniti, rekao je Dragan Kozomora, koordinator mlađih selekcija Radničkog.\nOn je dodao da svi u klubu pokušavaju da izvuku maksimum iz ovih treninga, iako oni nisu efikasni kao oni u vodi.\n· Četvrtak, 30. april 2020. Tačka na odbojkašku sezonu u Srbiji\nU Kragujevcu 9. dan bez novozaraženih


Smanjenje rizika od korupcije i zaštita konkurencije u postupcima javnih nabavki – Agencija za sprečavanje korupcije\nSmanjenje rizika od korupcije i zaštita konkurencije u postupcima javnih nabavki\nSprovođenje UN Konvencije protiv korupcije\nUpravni inspektorat predložiće poništenje i ukidanje nezakonitih rešenja generalnog sekretara Narodne skupštine\nPublished by Maja Petrovic at 07/11/2017\nPredstavnici Agencije za borbu protiv korupcije učesnici su dvodnevne radionice “Javne nabavke u svetlu zaštite konkurencije i borbe protiv korupcije”, koja se u organizaciji Misije OEBS-a u Srbiji održava 6. i 7. novembra u Vrdniku.\nTeme prvog dana radionice bile su povezana lica i zaštita podataka, sukob interesa, pravna zaštita, u okviru kojih je Agencija predstavila svoju ulogu u sprečavanju korupcije u javnim nabavkama, dok će danas biti više reči o modalitetima za jačanje saradnje između institucija.\nPored Agencije, radionici prisustvuju predstavnici Komisije za zaštitu konkurencije kao i predstavnici Republičke komisije za zaštitu prava u postupcima javnih nabavki.\nNa osnovu Sporazuma o saradnji koji je Agencija u novembru prošle godine potpisala sa obe komisije, a u susret novom Zakonu o javnim nabavkama, prepoznata je potreba za unapređenjem funkcionisanja, usaglašavanjem stavova o pitanjima od zajedničkog interesa, kao i zajedničkim učešćem u aktivnostima koje doprinose afirmaciji politika koje sprovode ova tela.\nStalni dijalog i kvalitetan sistem razmene informacija između institucija može znatno uticati na razvoj konkurencije na tržištu i na otkrivanje veze između naručioca i ponuđača u postupcima javnih nabavki koja ukazuje na postojanje korupcije.\nPredstavnici sve tri institucije složili su se da je ulaganje koordinisanih napora u cilju zaštite javnog interesa i smanjenja rizika od korupcije, od prioritetnog značaja za jačanje saradnje i integriteta institucija.\nInterni konkurs za popunjavanje izvršilačkog radnog mesta u službi\nInterni konkurs za popunjavanje položaja u službi


Institut za mentalno zdravlje Palmotićeva vrši analize plodove vode\nNaslovna » Zdravlje » Bolnice » Institut za mentalno zdravlje Palmotićeva\nKlinika za decu i omladinu Instituta bavi se lečenjem i prevencijom mentalnih poremećaja, zaštitom i unapređenjem mentalnog zdravlja dece i omladine, sprovodeći vanbolničke i bolničke aktivnosti u okviru Klinike.\nPrvi kontakti sa Klinikom uspostavljaju se preko Odeljenja za specijalističko-konsultativne preglede (dispanzer), u kojem se poremećaji dijagnostikuju uz uspostavljanje baze podataka o pacijentima.\nVeliki broj poremećaja posle dijagnostikovanja moguće je lečiti samo u okviru ove organizacione jedinice Klinike (individualna i grupna psihoterapija, porodična terapija, farmakoterapija, defektološki tretman, specijalno-pedagoški tretman, uspostavljanje kontakta sa školama, centrima za socijalni rad itd).\nZa sva odeljenja Klinike zajedničko je što se uvažava činjenica da su mentalni poremećaji bio-psiho-socijalne prirode, tako da je pristup lečenju integrativan, individualizovan i orijentisan na osobu a ne na dijagnostičku kategoriju.\nViši nivo pružanja usluga podrazumeva sledeće organizacione jedinice:\na) Dnevna bolnica za decu, gde se primaju deca uzrasta do 12 godina sa razvojnim problemima (oblast pervazivnih razvojnih poremećaja, mentalna retardacija sa pridruženim emocionalnim problemima, specifični poremećaji razvoja, elektivni mutizam, tikovi, rane dečje psihoze).\nBroj mesta u ovoj Dnevnoj bolnici je 15. Način rada podrazumeva individualni i grupni defektološki tretman, uključivanje sve dece u rekreativno-edukativne aktivnosti koje vode dva vaspitača, individualni i grupni rad sa roditeljima, psihijatrijski tretman dece, socijalne intervencije u društvenoj zajednici kako bi se izašlo u susret potrebama dece. U okviru ove organizacione jedinice postoji osnovna škola za decu sa posebnim potrebama.\nb) Dnevna bolnica za adolescente, koja predstavlja novoformiranu organizacionu jedinicu. U njoj se leče adolescenti uzrasta od 15-25 godina. Broj mesta Dnevne bolnice za adolescente je 30.\nPristup lečenju je multidisciplinaran uz individualizovanje plana lečenja za svakog pacijenta. Najčešće se tretiraju adolescenti koji ispoljavaju depresivnu simptomatologiju, teškoće u prilagođavanju, mladi sa poremećajima ponašanja, sa različitim anksioznim poremećajima itd.\nPrimenjuju se tehnike individualne i grupne psiho i socio-terapije, porodične terapije, savetodavni rad sa porodicama, nastavnicima i vaspitačima. U okviru ove organizacione jedinice postoji i Kabinet za zaštitu dece od zlostavljanja i zanemarivanja, koji ima razrađenu metodologiju rada i svoj tim.\nv) Kliničko odeljenje za decu i adolescente gde se tretiraju teži psihijatrijski poremećaji mladih do 18-e godine kod kojih je neophodno izdvajanje iz porodice i 24-časovni nadzor i praćenje (suicidalni pacijenti, različiti psihotični poremećaji, teže adolescentne krize, poremećaji raspoloženja, pervazivni razvojni poremećaji, teški oblici poremećaja ponašanja itd). Odeljenje funkcioniše po principima terapijske zajednice.\nOd terapijskih procedura primenjuju se: farmakoterapija, individualna i grupna psihoterapija, socioterapija, porodična terapija i savetodavni rad sa roditeljima dece koja se bolnički leče, defektološki tretman mlađe dece, pedagoški tretman. Kapacitet Odeljenja je 20 postelja. Na Odeljenje se primaju i majke male dece.\nKarakteristika Klinike je što među unutrašnjim organizacionim jedinicama postoji vertikalna povezanost koja podrazumeva jedinstven pristup razumevanju mentalnih poremećaja u detinjstvu i adolescenciji, njihovom lečenju i rehabilitaciji.\nU najširem smislu, zaposleni u Klinici se bave lečenjem, edukacijom i istraživanjem, praćenjem pacijenata i posle otpusta, formiranjem i održavanjem baze podataka za potrebe svojih organizacionih jedinica. Zaposleni su dužni da se kontinuirano edukuju i stručno usavršavaju.\namniocenteza cvs dnevna bolnica kariotip kordocenteza mentalni poremećaji palmotićeva 2015-02-11\nPrethodni: Osnovna škola Vuk Karadžić – Čukarica – Beograd\nSledeći: Prve kašice – Pire od bundeve


Večeras borski suvenir - MEDIJA CENTAR BOR );\nVečeras borski suvenir\nBor, 27. septembar\nU okviru obeležavanja Svetskog dana turizma, na platou Doma kulture, postavljena je izložba turističkih suvenira. Organizator je Turistička organizacija Bor u saradnji sa Kancelarijom za životnu sredinu Bor, Društvom mladih istraživača, Ekonomsko-trgovinskom školom i Narodnom bibliotekom Bor.\nUčenici nižih razreda borskih osnovnih škola crtali su na temu”Turistički biseri opštine Bor”. Najbolji radovi biće nagrađeni na večerašnjoij svečanosti od 18 sati u Narodnoj biblioteci kada će biti održana i prezentacija “Turizam, ekologija i održiva energija”. Na skupu će govoriti i Dragan Ranđelović, predsednik Mladih istraživača u sklopu “Ekoloških dana Bora 2012.”


► Vujović: Zahtev Er Srbije Etihadu za otpis dugova neozbiljan\nOn je za Betu rekao da je taj problem sa dugom bio poznat, ali ga je "korona isterala na čistac ranije".\n"Kada se uzme kredit mora i da se vrati i zato država mora ozbiljno da se uključi u pregovore sa Etihadom oko toga kako će se servisirati uzeti kredit i tek na kraju da zatraži otpis dela duga", rekao je Vujović.\nVujović je rekao da "taj ko je uzimao kredit i predvideo da se deo vrati u proleće nije bio stručan jer se prihodi u avio-saobraćaju ubiraju prvih devet meseci u godini tako da se prvo moraju pokriti troškovi, a zatim obezbediti i novac za vraćanje duga".\n"Er Srbija nije ekonomski sposobna da posluje bez pomoći države i bez dodatnih problema ove godine zbog smanjenja saobraćaja zbog pandemije", rekao je Vujović.\n"Etihad nikada nije učestvovao u pokrivaju gubitaka u zajedničkoj kompaniji sa državom Srbijom, a suvlasnik 49 odsto je postao po osnovu kredita od 40 miliona dolara", rekao je Vujović.\nDodao je da je Etihad "kroz ugovor dobio odrešene ruke za vođenje kompanije, pa iako je manjinski vlasnik, nije logično da u ovakvoj situaciji ne snosi ni malo odgovornosti za ovako težak položaj kompanije".\nEtihad eviejšen grupa (Etihad Aviation Group) je, prema njegovim rečima, ozbiljna kompanija koja je u jednom trenutku zbog pogrešne politike direktora Džejmsa Hogana o širenju na spoljna tržišta imao problema i zato su mu propale italijanska Alitalija, nemački Er Berlin i švajcarski Darvin, a "ostala je samo Er Srbija jer ga ništa ne košta".\nVujović je rekao da je objašnjenje vlasti kada je formirana Er Srbija u partnerstvu sa Etihadom bio "viši interes, a i danas se čuje da je potrebno da država ima nacionalnu avio-kompaniju".\n"Mađarska, Bugarska i Grčka nemaju nacionalne avio-kompanije, pa nisu propale", rekao je Vujović.\n"Jeftinije je bilo platiti pet aviona za te potrebe umesto neprekidno iz državne kase pomagati opstanak kompanije", rekao je Vujović.


Козарска Дубица: Одржана Меморијална академија "Небо тамно" - Јадовно 1941. - КУЛТУРА СЈЕЋАЊА\nObjavljeno: 5 maja, 2019\nKozarska Dubica: Održana Memorijalna akademija „Nebo tamno“\nU Kozarskoj Dubici sinoć je održana Memorijalna akademija „Nebo tamno“ u pomen na nevine žrtve ubijene u ustaškom koncentracionom logoru Jasenovac i njegovom najvećem stratištu – Donjoj Gradini.\nMemorijalna akademija u Kozarskoj DubiciFoto: RTRS\nMinistarka prosvjete i kulture Srpske Natalija Trivić naglasila je da Memorijalna akademija u Kozarskoj Dubici ima veliki značaj za sjećanje na sve postradale u koncentracionom logoru Jasenovac i Donjoj Gradini, največem stratištu na ovim prostorima.\n– Mi na ovaj način želimo da se poklonimo svim žrtvama i da učimo buduće generacije da ne zaborave zločine iz tog doba – istakla je Trivićeva.\nOna je dodala da je Memorijalna akademija svake godine sve posjećenija i da ljudi sve više shvataju značaj akademije i centralnog događaja dan kasnije u Donjoj Gradini.\n– Ne treba nikada da zaboravimo žrtve koje su tradale samo zato što su bile druge vjere i nacije – istakla je Trivićeva.\nDanašnjoj centralnoj manifestaciji u Donjoj Gradini, pored brojnih zvaničnika i građana Srrpske, prisutvovalo je i veliki broj osnovaca i srednjoškolaca čime želimo da ono što su naučili iz udžbenika o ovom nezapamćenom zločinu dožive na ovom mjestu na pravi način, dodala je Trivićeva.\nMemorijalna akademija, koju organizuje Javna ustanova Spomen-područje Donja Gradina, tradicionalno se održava uoči pomena za stradale žrtve ustaškog zločina-genocida u koncentracionom logoru Jasenovac i njegovom najvećem stratištu Donjoj Gradini, s ciljem da se zločin nikada ne zaboravi.\nOve godine akademija se realizuje je u saradnji sa Srpskim prosvjetnim i kulturnim društvom `Prosvjeta` iz Kozarske Dubice, odnosno sa Srpskim pjevačkim društvom `Višnjić` i dramskom sekcijom.


Čelnici Honde razmatraju ponude za preuzimanje : Nadlanu.com\nČelnici Honde razmatraju ponude za preuzimanje\nLONDON, 8. januara 2009. (Beta-Rojters) - Čelnici Honde saopštili su da razmatraju 12 ponuda koje su dobili za preuzimanje te ekipe, koja se povukla iz takmičenja u Formuli jedan zbog svetske finansijske krize.\nProizvođač automobila "Honda" je u decembru odlučio da povuče ekipu iz Formule jedan, jer želi da se koncentriše na proizvodnju i prodaju vozila, umesto da godišnje potroši 291 milion dolara na takmičenje ekipe u Formuli jedan. Od tada izvršni direktor ekipe Nik Fraj vodi neprekidne razgovore sa potencijalnim kupcima, kako bi sačuvao tim.\n"Stvari su pozitivne. Veliki broj zainteresovanih grupacija nam se javio, oko 30. Morali smo da smanjimo taj broj, možda njih 10-ak, a trenutno pregovaramo sa "Hondom", kako bismo pronašli najbolje rešenje za budućnost ekipe", rekao je Fraj u izjavi za sportski sajt Autosport.\nNaredna sezona Formule 1 počinje 29. marta trkom za Veliku nagradu Australije, a ukoliko Honda odustane, u šampionatu će se takmičiti devet ekipa.\nFraj je uveren da će se ekipa takmičiti u Melburnu, ali dodao je da u razmatranje dolaze samo ponude investitora koji bi doneli dugoročnu stabilnost timu.\n"Mnogo potencijalnih kupaca su ovu priliku naveli kao 'priliku koja se dobija samo jednom u životu', koja može da se isplati u narednih nekoliko godina. Teška je ekonomska situacija i moramo da budemo oprezni i to ne samo u 2009. godini. Moramo da obezbedimo dobru budućnost celom timu ", dodao je Fraj.


Zirjanov doneo veliku radost Zenitu (VIDEO) - Evropske lige, Fudbal, Top News\nZirjanov doneo veliku radost Zenitu (VIDEO)\nAleksandar Milosavljević 01.09.2013., 13:48\nNastavljeno je takmičenje u ruskoj Premijer ligi, a u derbiju kola Zenit je na svom terenu savladao Lokomotivu sa 2:1.\nVicešampion je do prednosti došao nakon što je Lasana Dijara napravio prekršaj u kaznenom prostoru, pa je sudija uz dosuđen jedanaesterac pokazao Lasu i crveni karton. Precizan je bio Širokov i na odmor se otišlo sa minimalnom prednošću Zenita.\nIako su imali igrača manje fudbaleri Lokomotive su stigli do izjednačenja u 70. minutu. Lopta je pogodila u ruku jednog igrača Zenita u šesnaestercu, pa je sudija ponovo svirao najstrožu kaznu. Siguran je bio Busafa. Međutim, Zenit je došao do sva tri boda u 86. minutu kada je Dani posle odličnog solo prodora uposlio Zirjanova koji je doneo veliku radost navijačima svog kluba.\nRubin iz Kazanja je ubedljivo savladao Ural na gostovanju sa 3:0. Sva tri gola postigao je Salomon Rondon i to u 17, 55. i 75. minutu meča. U timu Urala ceo meč odigrao je Milan Vještica, nekadašnji fudbaler Vojvodine.\nRaspored 7. kola ruske Premijer lige\nCSKA – Amkar 2:1 (1:1)\n(Dumbija 23, Musa 77 – Peev 1)\nTerek – Anži 1:1 (0:1)\n(Almeida 87(p) – Everton 33)\nKrasnodar – Volga 3:0 (3:0)\n(Vanderson 11, 32, Žoazinjo 45)\nUral – Rubin 0:3 (0:1)\n(Rondon 17, 55, 75)\nZenit – Lokomotiva 2:1 (1:0)\n(Širokov 43(p), Zirjanov 86 – Busufa 70(p))\nSpartak Moskva – Tom (13.45)\nKrila Sovjetov – Kubanj (16.00)\nDinamo Moskva – Rostov (18.15)\nPremijer liga Rusijevideo\nPrethodna vest Ivković objavio spisak: Bez Tea i Lučića na EP u Sloveniji (VIDEO)\nSledeća vest Isko započeo i završio posao protiv Bilbaa (VIDEO)\nIsko započeo i završio posao protiv Bilbaa (VIDEO)


HBIS GROUP Serbia Iron & Steel d.o.o. :: Saopštenja za medije / POTPISAN PROTOKOL O RAZUMEVANJU ZA USPOSTAVLJANJE INDUSTRIJSKOG PARKA\nPredsedik HBIS Group Ju Jong rekao je da u vezi s kinesko-srpskim parkom najpre treba završiti s Vladom Srbije pitanje zemljišta, a zatim i papirologiju, ocenivši da su potencijali industrijske zone pitanje budućnosti.\n"Zahvaljujem na podršci Ministarstvu privrede Srbije, kroz vašu podršku mi smo uspeli prošle godine da ostvarimo veliki uspeh sa železarom u Smederevu i mislim da ćemo ako nastavimo ovu vrstu saradnje tako raditi i u budućnosti. Kompanije koje budu deo parka moraće da imaju potencijale u Kini, da imaju želju da investiraju i izvoze i da budu odgovorne u realizovanju investicija", naveo je Ju Jong.\nMinistar privrede Goran Knežević rekao je da će se kinesko-srpski industrijski park graditi u Smederevu na oko 500 hektara i da će se formirati zajedničko preduzeće koje će se brinuti o ovom projektu kao i da očekuje da će u 2018. početi da funkcioniše jedan deo parka.\n"Imamo odlična iskustva sa kineskim investitorima i želimo da to produbimo na mnogo višem nivou, poput železare i ove industrijske zone koja će pomoći da kineski investitori sa kvalitetnijim projektima dođu u Srbiju. Postoji iskreno prijateljstvo između srpskog i kineskog naroda i kontakti između najviših predstavnika obe države vode ka najboljim ekonomskim odnosima u korist obe zemlje ", dodao je Knežević.\nPredstavnik provincije Hbei Fan Džaobing izrazio je zadovoljstvo što je imao priliku da prisustvuje ovom potpisivanju i istakao da pored usavršavanja saradnje sa HBIS grupom iz Srbije su uspeli da sklope dalju saradnju za industrijski park.\n"Nadam se da ćemo sarađivati uspešno i pozitivno, i da će prijateljstvo između naše dve zemlje koje ima istorijsku osnovu nastaviti da se razvija i u budućnosti", naveo je Fan Džaobing.


Vila Ilios - Travego\nVila Ilios nalazi se na 200 metara od plaže i 100 metara od centra letovališta. Platamon je lep gradić, pun zelenila, a i letovalište koje može da se pohvaliti velikim brojem prodavnica, taverni, diskoteka, kafeterija… Vila Ilios, koja je naš predlog u ovom mestu , za vas za leto 2018, ima dvokrevetne i trokrevetne studije od kojih se većina nalazi na prvom spratu. Studije su lepi i prostrani, prijatnog ambijenta. U prizemlju vile nalazi se supermarket Carrefour, tako da se ne morate brinuti gde ćete se snabdevati kad odete na letovanje. Svaki studio ima kompletno opremljenu kuhijnu, TV, kupatilo, balkon i klima uređaj. Korišćenje klima uređaja doplaćuje se na licu mesta 5 eur-a po danu.


Raša Todosijević ispred svog rada "Bog voli Srbe"\nTodosijeviću je danas u podne u Palati Grasi uručen ček na 150 hiljada evra. Upravo se očekuje da predstavnici Unikredit banke stignu u naš paviljon i odaberu jedno delo za svoju kolekciju, saznaje "Blic".\nIzabrano delo, po svoj prilici, biće izloženo u Muzeju savremene umetnosti Vojvodine u Novom Sadu.\nU Palati Grasi u Veneciji srpski umetnik Dragoljub Raša Todosijević upravo je proglašen za dobitnika UniCreditove Venecijanske nagrade. Proglašenje se odigralo u prisustvu Đanija Franka Pape, direktora Divizije za Centralnu i Istočnu Evropu (CIE) UniCredita, Žan Kloda Moskonija, direktora Umetničkog i kuluturnog saveta UniCredita i Valtera Gvadanjinija, predsedavajućeg Naučnog komiteta “UniCredita za umetnost”.\nU užem izboru za nagradu bili su, pored Srbije, i Hrvatska, Češka, Estonija i Turska, čiji su predstavnici, po oceni Unikreditovog žirija, „radili ne osvrćući se na granice koje postoje između različitih umetničkih disciplina i što su obrađivali teme koje su izvučene iz konteksta svakodnevnog iskustva sveta, doduše iz veoma različitih uglova posmatranja”.\nMinistar kulture, informisanja i informacionog društva Predrag Marković svečano je prekjuče otvorio izložbu „Svetlost i tama simbola“ u paviljonu Srbija.\nZa predstavnika Srbije na ovogodišnjem Bijenalu, projekat „Svetlost i tama simbola“ Raše Todosijevića, izabran je u januaru ove godine od strane stručnog saveta koji je formiralo Ministarstvo kulture. Savet je za realizatora projekta odredio Muzej savremene umetnosti Vojvodine, a Živka Grozdanića za komesara nastupa Srbije.


Fordovi modeli Fiesta i Focus uz petogodišnje beskamatno finansiranje\nObjavljeno 02.10.2015. u 11h\nFiesta i Focus uz petogodišnje beskamatno finansiranje Ford je izašao sa jedinstvenom ponudom na domaćem tržištu, budući da besplatno finansiranje u saradnji sa S Leasing-om prvi put pokriva celokupan iznos izuzev učešća, omogućava period otplate u trajanju do 60 meseci i nema nikakvih skrivenih troškova, a odnosi se na modele sa već sniženim akcijskim cenama.\nPovodom proslave 50-og rođendana Transita, specijalne cene imaju i svi modeli sa lagera iz Transit porodice – Courier, Connect, Custom i Transit Grand Motors, ovlašćeni uvoznik, prodavac i serviser automobila marke Ford, pokrenuo je novu prodajnu akciju koja omogućava kupcima da prvi put po ovako povoljnim uslovima dođu do novog automobila.\nZNATNO NIŽE CENE OD REDOVNIH\n– Imamo zaista sjajan odziv sa tržišta Zrenjanina. Zrenjaninci prosto vole Fordova vozila i nadamo se da će i ova akcija naići na dobar odziv, obzirom da su uslovi kupovine zaista bolji nego ikad, istakli su u Grand Motorsu.\nPripremljene su znatno niže cene od redovnih, uz mogućnost beskamatnog finansiranje na period do pet godina. Fiesta 1.25 (82 KS) sa petora vrata i standardnom Ambiente opremom košta 9.490 evra, a akcijski model dodatno je opremljen klima-uređajem i trećim naslonom za glavu.\nUz učešće od 3.902 evra mesečna rata iznosi samo 99 evra na pet godina. Focus košta od 12.850 evra, što je za 2.150 evra povoljnije u odnosu na redovnu cenu, a dostupan je uz učešće od 4.650 evra i mesečnu ratu od 149 evra.\nReč je o modelu sa efikasnim 1.0 EcoBoost motorom od 100 KS i Trend paketom sa digitalnim klima-uređajem. Poseduje i kožni volan i ručicu menjača, elektro pomične grejane retrovizore, sistem za nadzor pritiska u pneumaticima, radio CD uređaj sa USB priključkom, deljivi naslon zadnje klupe u odnosu 60 : 40…\nU čast velikog jubileja – 50 godina od „rođenja“ Transita, Grand Motors je pripremio velike pogodnosti i za kupovinu nekoliko modela sa lagera komercijalnog programa, koji su dostupni za isporuku odmah.\nNa sniženju je kompletna Transit porodica\nTransit Courier može da se kupi već od 10.990 evra, koliko je potrebno izdvojiti za verziju Van Ambient sa 1.5 TDCi dizel motorom. Transit Connect Van 200 SWB 1.6 TDCi Ambient košta 14.920 evra.\nTransit Custom 310 SWB 2.2 TDCi (100 KS) Trend košta 15.890 evra, dok se po ceni od 19.990 evra ističe putnička kombi verzija sa konfiguracijom sedenja 8+1, koju pokreće snažniji 2.2 TDCi motor od 125 KS.\nVeliki Transit 350 MWB 2.2 TDCi (125 KS) Trend sa prednjim pogonom ima specijalnu cenu od 18.490 evra.\nSve dodatne informacije mogu se dobiti u Ford prodajnom salonu u Ulici Bulevar Vojvode Stepe 50 u Novom Sadu.\nTagovi:bez kamate, ford, uslovi placanja


► Palestinac preminuo nakon što se zapalio tokom protesta u Gazi\nAhmed Abu Tahun, 32. godišnji stanovnik izbegličkog logora Džabalija zapalio se pošto su hamasovci zatvorili njegovu radnju kako bi ga kaznili za učešće u protestima, preneli su izraelski mediji.\nSukobi su izbili između demonstranata i bezbednosnih snaga tokom protesta manjeg obima nego prethodnih dana. Demostriralo se u Kan Junisu, Rafi i Dir al-Balahu i u protestima su učestvovale hiljade ljudi.\nNa video snimku objavljenom na društvenim medijima u petak vidi se kako su policajci Hamasa pucali u vazduh, tukli i hapsili demonstrante, ali i novinare i aktiviste za ljudska prava. Grupa omladinaca u Gazi pozvala je zato da se danas održi opšti štrajk.\nPalestinske organizacije za ljudska prava rekle su danas da je Hamas pritvorio četvoricu njihovih istražitelja dok je rasterivao demonstrante koji protestuju protiv visokih poreza, preneo je AP.\nStotine stanovnika Gaze, koja je pod izraelskom i egipatskom blokadom otkako je islamski ekstremistički Hamas silom preuzeo kontrolu nad tom palestinskom teritorijom pre više od jedne decenije, okupilo se danas da protestuje.\nIstražitelji su držani u pritvoru nekoliko sati. Nekoliko palestinskih frakcija potpisalo je saopštenje u kojem apeluje na Hamas da smanji poreze.\nPortparol Hamasa Hazem Kasem izjavio je da su sankcije Palestinske uprave prema pojasu Gaze krive za stanje u kojem se nalazi i da palestinski predsednik Mahmud Abas, vođa rivalskog Fataha koji dominira na drugoj palestinskoj teritoriji Zapadne obali, snosi odgovornost.\nPalestinska uprava je izrazila podršku za demonstracije, označivši ih kao odgovarajući odgovor na ugnjetavački režim Hamasa. Ta islamska ekstremistička organizacija međutim tvrdi da proteste organizuju politički faktori koji teže da poseju haos koji ona želi da spreči.


Zabela žarište korone: Zaraženi nisu izlazili od 11. marta - NOVA portal\nZabela žarište korone: Zaraženi nisu izlazili od 11. marta\nHronika Autor:Milica Čule06. Maj. 202013:15\nUprava za izvršenje krivičnih sankcija danas je, povodom pisanja pojedinih medija, saopštila da osuđenici iz poluotvorenog odeljenja zatvora u Zabeli, takozvani slobodnjaci, koji su pozitivni na korona virus, nisu izlazili iz zatvora tokom vanrednog stanja, jer im je upravo to pravo sudspendovano još pre njegovog proglašenja.\nUprava podseća da su ovoj kategoriji osuđenika 11. marta odložena do normalizacije stanja sva vanzavodska prava i pogodnosti, kao što su slobodan izlazak u grad, posete porodici i srodnicima za vikend i praznicima, nagradno odsustvo, godišnji odmor, kao i radon angažovanje izvan zavoda.\n“Svi oni su odmah, po uvođenju ovih mera 11. marta, obavešteni da će odmah nakon normalizacije stanja sva njihova suspendovana prava i pogodnosti biti nadoknađeni”, navodi se u saopštenju Uprave.\nU ovom kazneno-popravnom zavodu prisustvo korona virusa je potvrđeno kod 84 osuđenika od ukupno testiranih 351 iz poluotvorenog odeljenja, koje je inače fizički odvojeno od zatvorenog dela zatvora, i oni nemaju kontakt sa drugim, “težim”, osuđenicima.\nUprava napominje da je u Zabeli, jedinom zavodu gde je potvrđeno prisustvo virusa korona kod osuđenika, proverila da li su poštovane sve mere prevencije i utvrdila je da nije bilo kršenja uvedenih procedura.\nDodaje da je preduzela neophodne mere prevencije i pre proglašenja vanrednog stanja, te da tada svakodnevno proverava da li se u svim zavodima poštuju sve procedure koje su uvedene kako bi se sprečila pojava virusa korona u penalnim ustanovama, a u skladu sa preporukama Instituta za javno zdravlje Srbije „Dr Milan Jovanović Batut“ i Infektivne klinike Kliničkog centra Srbije.\nNajveći broj zarazenih osuđenika nema nikakve simtome i dobro se osećaju, navodi Uprava i napominje da su oni pod pojačanim medicinskim nadzorom. Od 11. marta sprovođene su maksimalne mere zaštite, a posete su skraćene sa sat vremena na 15 minuta, a od 30. marta su potpuno zabranjene, kako virus ne bi mogao za uđe u zatvore.\nKorona u Zabeli: Srbija lider i po broju zaraženih robijaša\nPet hitaca u telohranitelja advokata u Resavskoj (FOTO)


Izlaganje visokom nivou zagađenja vazduha može da učini decu gojaznom i izloži ih većem riziku od astme, otkrilo je novo istraživanje.\nStudija je pokazala da gojazna deca imaju 79 odsto veće šanse da dobiju ovo plućno oboljenje.\nZagađen vazduh je opasan za decu\nIstraživanje Lung Care Foundation i Pulmocare Research and Education je prvo koje je u Indiji uspostavilo vezu između dece sa prekomernom težinom, astme i zagađenja vazduha.\nDugo su upozoravali\nStručnjaci su dugo upozoravali da dugotrajno izlaganje zagađenom vazduhu može da dovede do respiratornih oboljenja, posebno među decom. Kažu da su potrebne hitne mere da se ona zaštite.\nLung Care Foundation je pregledala 3.157 dece u 12 škola, nasumično odabranih, iz Delhija i južnih indijskih gradova koji imaju relativno čistiji vazduh.\nSitni zagađivači su opasniji od krupnih\nUtvrđeno je da je 39,8 odsto dece iz Delhija imalo prekomernu težinu u poređenju sa 16,4 odsto u južnim gradovima zemlje. Ono što je prijavljeno su čestice (PM2,5), koje su opasni sitni zagađivači u vazduhu, a koje su pronađene u gradovima u kojima je rađeno istraživanje.\nSmog izazivaju i požari njivama\nSvake godine zagađenje vazduha u Delhiju dostiže nivoe koji su oko devet puta viši od onog koji Svetska zdravstvena organizacija (SZO) smatra bezbednim. Smog najčešće nastaje kao produkt poljoprivrednih požara i vatrometa prilikom nekih svečanosti.\nZagađen vazduh izaziva i gojaznost dece\nIstraživači smatraju da bi zagađenje trebalo da se smanji i da bi se izbegla katastrofa sa kovidom, jer je i ta povezanost otkrivena.\nDr Sundip Salvi, direktor Pulmocare Research and Education Foundation, rekao je da istraživanje potvrđuje da udisanje takvog zagađenog vazduha može da utiče na gojaznost kod dece. Istakao je da zagađivači u vazduhu sadrže određene hemikalije, poznate kao izazivači gojaznosti, koje mogu da promene metabolizam osobe.


Pokrenut sajt laksezajedno.rs – Personal magazin\nU okviru projekta “Podrži, poveži, pobedi” udruženja “Roditelj” pokrenut je sajt www.laksezajedno.rs sa ciljem pružanja efikasnije podrške starijm licima i samohranim roditeljima i njihovog međusobnog povezivanja. Projekat se realizuje u…\nU okviru projekta “Podrži, poveži, pobedi” udruženja “Roditelj” pokrenut je sajt www.laksezajedno.rs sa ciljem pružanja efikasnije podrške starijm licima i samohranim roditeljima i njihovog međusobnog povezivanja.\nProjekat se realizuje u beogradskim opštinama Stari grad i Zemun, kao i u Temerinu, Adi, Loznici, Kraljevu, Ćićevcu, Zaječaru i Novom Pazaru, pa će sajt pratiti vesti iz života samohranih roditelja i starijih osoba iz ovih mesta.\nSajt će sadržati i sve novosti, aktivnosti udruženja, rezultate lokalnih mini – kampanja, kao i korisne informacije od važnosti za ciljne grupe projekta.\nSprovođenje projekta “Podrži, poveži, pobedi” omogućila je Američka agencija za međunarodni razvoj (USAID) u okviru programa “Inicijativa javnog zagovaranja građanskog društva” kojim rukovodi Institut za održive zajednice (ISC).\nPokrenut sajt laksezajedno.rs was last modified: January 9th, 2013 by Redakcija


RUSKA VOJSKA NA 20KM OD KIJEVA: Ekspresni napredak vojnih snaga\nOvako nešto niko nije očekivao sem možda Rusa. Ruska vojska je samo nekoliko sati posle početka vojne akcije došla nadomak Kijeva što je po brzini napredovanja nezapamćeno u istoriji ratovanja. Ruske snage uspele su da zauzmu aerodrom Antonov u Hostomelu koji se nalazi nadomak glavnog grada Ukrajne. Naime, kako su potvrdili svetski mediji, aerodrom koji se nalazi na samo dvadesetak kilometara od Kijeva, pao je u ruke ruske vojske.\nKako saopštava jedan od novinara nemačkog lista “Bild” koji se nalazi na terenu Rusi su u helikopterskom napadu zauzeli aerodrom a ukrajinski zvaničnici strahuju da uskoro može da dođe i do desanta na Kijev ruskih vojnika. Ovakvu vest je potvrdio i novinar američkog CNN-a koji se nalazi takođe na terenu.\nUkrajinske vlasti su potvrdile zvanično ovu informaciju precizirajući da su ruske snage prvo helikopterima Mi-8 napali vazdušnu luku Antonov u Hostomelu, da bi Ministarstvo unutarnjih poslova Ukrajine na Tviteru objavilo da je aerodrom pao u ruske ruke.\n„Ruske vazdušne snage zauzele su vojni aerodrom Hostomel, 16 kilometara severozapadno od Kijeva. Sada im služi kao baza za desantna sletanja za zauzimanje Kijeva”, navodi dopisnik nemačkog „Bilda”. Velika strateška tačka je veoma brzo osvojena od strane ruske vojske a ovolikom brzinom se niko nije nadao sem verovatno samo Rusa.\nTagovi: rusija - Ukrajna - vojska


Amnesti: Ratni zločini u Siriji\nU novom izveštaju Amnesti internešonal navodi da su vojni napadi u Siriji od januara ove godine do sada izvedeni na pijace, džamije i škole i da su za to korišćena burad sa hlorom i drugo neprecizno eksplozivno oružje.\nSirijske vladine snage i opozicioni pobunjenici izveli su napade na Alepo, najveći grad u toj zemlji, što bi moglo da predstavlja ratni zločin i zločin protiv čovečnosti – navodi se u najnovijem izveštaju organizacije za zaštitu ljudskih prava Amnesti internešnal.\nPošto su intervjuisali preko 100 ljudi koji su živeli ili radili u Alepu, članovi Amnestija su objavili da su vojni napadi od januara ove godine do sada, izvedeni na pijace, džamije i škole i da su za to korišćena burad sa hlorom i drugo neprecizno eksplozivno oružje.\nU izveštaju se takođe navodi da je bilo i minobacačkih napada pobunjenika kao i otmica i maltretiranja zatvorenika sa obe strane, ali da su vladine snage odgovorne za većinu kršenja ljudskih prava.\nU međuvremenu, međunarodna zajednica danas je u Ženevi nastavila sa pokušajima da pronađe način za okončanje konflikta u Siriji. Specijalni predstavnik Ujedinjenih nacija, Stafan de Mistura provešće u Švajcarskoj nedelju dana tokom kojih će se sastati sa učesnicima konflikta i drugima koji žele da pomognu pri pronalaženju rešenja.\nTo nisu zvanični mirovni pregovori već pokušaj da se ustanovi da li postoji volja i uslovi da se ponovo pokrene mirovni proces.


Srpska naučna televizija - Main company info\nNEPROFITNA ORGANIZACIJA KOMITET ZNANJA SRBIJE BEOGRAD\nKulturno-orbrazovni TV kanal Srpska naučna televizija (SNTV) je prva i jedinstvena u Srbiji neprofitna televizijska stanica civilnog društva. Osnovana je 2012. godine kao projekat udruženja ”Komitet znanja Srbije” (osnovan 2010.) koje okuplja mlade akademce, istaknute srpske stručnjake, entuzijaste, naučnike i umetnike, vođene istim ciljem i idejom o kreiranju modernog, inovativnog i na promene spremnog društva u Srbiji – društva znanja.\nMisija Srpske naučne televizije (SNTV) je da kvalitetnim, zanimljivim i jedinstvenim programskim sadržajima radi na popularizaciji obrazovanja, nauke, kulture i umetnosti i informisanju sa akcentom na srpske naučne institucije i ustanove kulture, kao i na dostignuća domaćih naučnika i umetnika.\nVizija Srpske naučne televizije (SNTV) je da postane vodeća televizijska stanica na ovim prostorima u promovisanju nauke, znanja i umetnosti svih pravih vrednosti svakog društva.\nTim Srpske naučne televizije (SNTV) čine mladi akademci, ambiciozni i kreativni aktivisti, entuzijasti, volonteri i profesionalci, školovani za rad u elektronskim medijima.\nKulturno-obrazovni TV kanal Srpska naučna televizija (SNTV) je osnovana sa ciljem da znanje, nauka i kultura dobiju svoje zasluženo mesto u medijskom prostoru Srbije.\nProgram Srpske naučne televizije (SNTV) se emituje 24 sata, danju i noću kroz mnoštvo kablovskih TV operatera kao što su SBB, IPTV ”Telekom Srbija”, Pošta NET, Radijus Vektor, Orion Telekom, mTel, EkseNet, AvKom, NET TV, BalkaniJUm, Oskar, Imel, MadNet, Telemark, Čarli, MaksTV, KladovoNet, RKDS Impuls, RTV Caričin grad i mnogih drugih i to širom Srbije, Crne Gore, Bosne i Hercegovine, Republike Srpske, Makedonije, Kao i putem interneta i društvenih mreža, a uskoro očekujemo da naš signal bude vidljiv i u ostalim TV kablovskim sistemima širom regiona


30/10/2019 - Dnevnik Juga\nPočetna / 2019 / октобар / 30\nDnevna arhiva: 30/10/2019\nRukometaši Dinama u Leskovcu pobedili Dubočicu u derbiju Arkus lige\nSrdjan Stamenkovic 30/10/2019\tLeskovac, SPORT 0\nRukometaši Dinama iz Pančeva pobedili su večaras u Leskovcu ekipu Dubočice 54 rezultatom 19:20 (11:12). U derbiju 7. kola Arkus lige prvoplasirani Pančevci su minimalnom pobedom nad, do ovog kola drugoplasiranim Leskovčanima, zadržali lidersku poziciju i potvrdili epitet jednog od favorita prvenstva. Domaćin je iako oslabljen neigranjem najboljeg igrača Andrije …\nDnevnik Juga 30/10/2019\tDRUŠTVO, Leskovac 0\nFond za inovacionu delatnost nastavlja sa dodelom inovacionih vaučera sa dodatnih 48 miliona dinara. Kako je saopšteno, mikro, mala i srednja preduzeća od danas mogu da konkurišu za inovacione vaučere vrednosti do 800.000 dinara za dobijanje usluga od javnih naučnoistraživačkih organizacija, kako bi rešila tehnički ili tehnološki problem na koji …\nPočela prijava za dobrovoljno služenje vojnog roka\nSeptembarska klasa regruta na dobrovoljnom odsluženju vojnog roka, završila je osnovnu obuku i rasporedjena u kasarne širom Srbije gde će nastaviti specijalističku edukaciju. Treći centar za obuku već se priprema za prijem nove generacije vojnika. Tek što je jedna generacija vojnika na dobrovoljnom odsluženju vojnog roka prošla proveru znanja i …\nČestitka gradonačelnika Leskovca povodom slave Sveti Luka\nSvim pravoslavnim vernicima koji obeležavaju krsnu slavu Sveti Luka čestitam praznik. Sveti Luka je u narodu poznat kao lekar i jevanđelista, zaštitnik lekara, zdravstvenih ustanova i bolesnih. Dragi sugrađani, želim vam da ovo veče i sutrašnji dan provedete u krugu porodice i prijatelja u miru, zdravlju, i radosti. Gradonačelnik Leskovca, …\nPromocija turističkih potencijala Leskovca u Sofiji\nTim Turističke organizacije grada Leskovca, imao je priliku da potencijale našeg grada predstavi u glavnom gradu Bugarske – Sofiji. Program promocije obuhvatao je prezentaciju turističke ponude, poslovne sastanke turističkih privrednika Bugarske i Srbije i promotivni nastup u jednom od najprometnijih tržmih centara u Sofiji. „Stavovi izneti u podržanom medijskom projektu …\nFAPOR 2019. – Kompletan program\nDnevnik Juga 30/10/2019\tKULTURA, Leskovac 0\nU Leskovačkom kulturnom centru u četvrtak, 31.10.2019. godine u 19 sati biće otvoren 7. FAPOR – Festival amaterske pozorišne režije. Nakon otvaranja, revijalno će biti izvedena predstava „Dogodine, kao i uvek…“ u kojoj uloge tumače Milan Lane Gutović i Mina Lazarević. Tokom sedam dana trajanja festivala biće izvedeno šest predstava …\nPrijave za takmičenje u pevanju etno pesama u Brestovcu\nU organizaciji Doma kulture u Brestovcu održaće se tradicionalno takmičenje u pevanju izvornih narodnih pesama bez instrumentalne pratnje pod nazivom „Izvor“. Dom kuture u Brestovcu već sedam godina okuplja učenike osnovnih škola sa ciljem očuvanja tradicije i kulturnog identiteta Srbije. Takmičenje se odvija u dve kategorije i namenjeno je deci uzrasta od …\nIzložba fotografija i dokumenata OŠ „Desanka Maksimović“\nU Domu kulture u Grdelici otvorena je izložba fotografija i dokumenata OŠ „Desanka Maksimović“. Autori izložbe su Danijela Simić i Marina Kulić – Istorijski arhiv Leskovac u saradnji sa OŠ“Desanka Maksimović“ Grdelica. Izložba je otvorena narednih sedam dana.\nAmbasador Savezne Republike Nemačke u poseti opštini Medveđa\nDnevnik Juga 30/10/2019\tDRUŠTVO, Medvedja 0\nPlaniranu posetu Medveđi, ambasador Nemačke u Srbiji, Tomas Šib započeo je obilaskom udruženja pčelara “Apis”. Mladi pčelari ovog udruženja su upravo preko Nemačke organizacije za međunarodnu saradnju (GIZ) kroz donaciju opreme dobili značajnu pomoć da otpočnu i unaprede biznis. “Nemačka privreda je jako zastupljena u Srbiji, i mi smo veoma …


Prekvalifikacije za IT za osobe sa invaliditetom – Kancelarija za mlade\nBudi u toku\tUncategorized\tPrekvalifikacije za IT za osobe sa invaliditetom\nObjavio: kzmadmin November 29, 2021\nForum mladih sa invaliditetom, u partnerstvu sa Kancelarijom za informacione tehnologije i elektronsku upravu, i Programom Ujedinjenih nacija za razvoj (UNDP), poziva osobe sa invaliditetom iz čitave Srbije da se prijave za prekvalifikacije za IT.\n• svi učesnici pohađaju obuku za „meke veštine“. Svrha aktivnosti je podsticaj razvoju mekih veština polaznika kao preduslov uspešne adaptacije u radno okruženje.\n• Praksu u IT kompaniji ili IT sektoru u minimalnom trajanju od 120 sati. Praksa će direktno poboljšati zapošljivost i konkurentnost osoba sa invaliditetom na tržištu rada, osnažiti njihove kapacitete za zapošljavanje i omogućiti sticanje novih veština i radnog iskustva (što je često jedan od uslova za zapošljavanje).\nWeb aplikacije-REACT. Kroz celu obuku se naglasak stavlja na praktičnu nastavu i podsticanje polaznika da samostalno iznalaze rešenja primenjujući postojeće i stečeno znanje. Cilj je da po završetku obuke polaznici steknu dovoljno znanja da potpuno samostalno projektuju i razvijaju svoje aplikacije.\nObuka će se realizovati u trajanju od 6 meseci, dinamikom 3 puta nedeljno po 3 sata. Planiran početak obuke je sredina januara 2022.\nNačin realizacije: Online, preko zoom kanala.\nObuka je namenjena svim zainteresovanim osobama sa invaliditetom sa teritorije čitave Srbije, koji su motivisani da razviju znanje i veštine za zapošljavanje u IT sektoru, bez obzira na uzrast, vrstu obrazovanja ili prethodno radno iskustvo.\n• Medicinska dokumentacija koja dokazuje status.\nNa osnovu dostavljenih prijava, biće obavljeno testiranje i intervjui, nakon čega će biti selektovano 20 učesnika.\nZainteresovani kandidati mogu da se prijave popunjavanjem kratkog prijavnog formulara OVDE\nRok za podnošenje prijava je 17.12.2021. godine\nTestiranje će se realizovati krajem decembra 2021. Svi prijavljeni kandidati će nakon isteka roka za prijavu dobiti putem e-maila obaveštenje o terminima testiranja.\nZa sve dodatne informacije možete se obratiti Forumu mladih sa invaliditetom putem telefona 011 32 20 632 ili e-mailaoffice@fmi.rs


Oni i vaša koža\nI. M. 25. januara 2015. 05:00\nJedna od stvari koje će muškarac svakako primetiti na ženi jeste njena koža – ali kao i u drugim stvarima, muškarci ni tu nisu sitničavi, i ono što se ženama čino kao nešto upadljivo neprijatno oni uglavnom neće ni primetiti.\nRecimo, njoj je baš na dan prvog sastanka iskočila bubuljica. Ili ima neku malu fleku na koži, ili nešto slično. Njoj to jako smeta, a radi se o nečemu što većina muškaraca neće ni konstatovati, a i onima koji to primete neće biti bitno, izuzev ako tu ženu pokušavaju da unajme za posao za koji kože mora da joj bude besprekorna.\nS druge strane, ako žena pokuša da tu bubuljicu ili flekicu prikrije gomilom šminke, muškarci će to primetiti. Ne bubuljicu, već preveliku količinu šminke – i to im se neće dopasti, pitaće se šta to toliko strašno ona ima da sakrije (nešto veličine bubuljice neće im pasti na pamet, jer ne smatraju neophodnim da se takva sitnica uopšte krije a kamoli da se prekriva enormnom količinom korektora i pudera).\nTakođe, muškarac će primetiti i ako je žena preterala sa sredstvom za samopotamnjivanje, ili ako je previše vremena provela u solarijumu. Preterivanje sa sredstvom za samopotamnjivanje dovodi do narandžaste kože ili drugih smešnih efekata (takav izgled teško da je nekom privlačan), a previše vremena u solarijumu dovodi do kože neprirodno tamne boje (naročito u zimskim mesecima), kao i do oštećenja i ubrzanog starenja kože – a može i te kako da bude zastrašujuće ako ste u stanju da same sebi na taj način uništavate kožu.\nUmesto preterivanja, umerenost i dobra lična higijena daju znatno privlačnije rezultate. Koža koja izgleda čisto i sveže i negovano, i kao da bi bila mekana na dodir jeste naprivlačnija. Ne kažemo da vam zabranjujemo da koristite velike količine korektora i pudera za prikrivanje, da se samopotamnjujete, da provodite puno vremena u solarijumu – radi se o vašem telu i vašem životu, na vama je da odaberete kako ćete postupiti – ali za privlačan izgled redovna higijena i kvalitetna krema za kožu su sasvim dovoljni.


Cijene usluga vodosnabdijevanja i otpadnih voda u Bosni i Hercegovini | UNDP u Bosni i Hercegovini\nCijene usluga vodosnabdijevanja i otpadnih voda u Bosni i Hercegovini\nU BiH postoji konsenzus da tekući regulatorni okvir za usluge vodoopskrbe i kanalizacije ne osigurava u potrebnoj mjeri samoodrživost ovih usluga. Sama vodovodna poduzeća većinom tvrde da odobrena cijena ovih usluga ne osigurava pokrivanje svih troškova, kao i da je posljedica toga pogoršanje stanja mreže i snižavanje kvalitete usluge.\nPoznato je da EU politika u sektoru voda u ovoj oblasti nalaže uspostavu realnih cijena usluga vodoopskrbe/vodosnabdijevanja i otpadnih voda koje trebaju osigurati puni povrat ostvarenih troškova. Također, unutar EU postoji zajednički konsenzus da će politika EU u sektoru voda proizvesti za sve zemlje članice efikasnije i efektnije korištenje vodnih resursa uslijed uvođenja uvođenjem ekonomski realneih cijenea vode.\nCilj projekta UNDP-a „GoAL WaSH Regulatorni okvir za vode“ je da se pronađu rješenja koja će omogućiti uspostavu regulatornog okvira za određivanje cijene usluga vodoopskrbe/vodosnabdijevanja i kanalizacije. Tokom 2013. godine organizovani su sastanci sa najvažnijim institucijama i pojedincima iz ove oblasti s ciljem procjene i analize trenutne situacije, nakon čega je uslijedila priprema prijedloga za različite scenarije.\nDrugi konsultativni sastanak je bio organiziran 29.01.2014. godine u prostorijama UN zgrade u Sarajevu s ciljem da se razgovara o mogućim scenarijima i rješenjima za stvaranje regulatornog okvira za određivanje cijene usluga vodoopskrbe/vodosnabdijevanja i kanalizacije. Također, UNDP konsultanti su na sastanku predstavili analizu trenutnog stanja u ovom sektoru i scenarije za regulatorni okvir. Zaključeno je da je materijal jako koristan i da UNDP treba nastaviti djelovati u ovom pravcu. Isto tako, dogovoreno je da se pripremi prijedlog metodologije za određivanje tarifa za usluge vodosnabdijevana i kanalizacije te da se u detalje razrade dvije opcije scenarija za uspostavu regulatornog okvira.


radio slobodna evropa - Dnevni list Danas\nPočetna » radio slobodna evropa » Page 4\nSprega vlasti i ekstremista\nOmer Karabeg: Zašto vlast u Srbije toleriše neofašističke organizacije razgovaraju Duško Radosavljević, politikolog iz Novog Sada i predsednik Saveza antifašista Vojvodine, i Srđan Milošević, istoričar iz Beograda.\nPiše: RSE 17. 2. 2018.\nOmer Karabeg: Da li mafija vlada severom Kosova razgovaraju Rada Trajković, političarka sa Kosova i predsednica nevladine organizacije Evropski pokret Srba, i Dušan Janjić, direktor Foruma za etničke odnose iz Beograda.\nPiše: RSE 10. 2. 2018.\nIdentitet Srba u BiH\nOmer Karabeg: O identifikaciji Srba u BiH razgovaraju Srđan Puhalo, socijalni psiholog iz Banjaluke, i Dejan Ilić, urednik u izdavačkoj kući Fabrika knjiga iz Beograda.\nPiše: R. D. 3. 2. 2018.\nIdeja o sazivanju nove međunarodne konferencije o stalno se vraća zbog nestabilnosti, tačnije zbog neriješenih odnosa između tri naroda u Bosni i Hercegovini. Mislim da će takvih inicijativa biti sve dok narodi u BiH, odnosno njeni stanovnici, ne donesu demokratski ustav koji će zaista biti izraz njihove zajedničke volje, smatra Miloš Šolaja.\nOmer Karabeg: O odnosu prema ratnim zločinima razgovaraju dvoje aktivista Inicijative za ljudska prava – Anita Mitić, direktorka te organizacije u Srbiji, i Mario Mažić, programski direktor Inicijative mladih u Hrvatskoj.\nOmer Karabeg: Da li je Haški tribunal posthumno amnestirao Miloševića razgovaraju Nataša Kandić, koordinatorka REKOMA, Regionalne komisije za utvrđivanje činjenica o ratnim zločinima, i Florence Hartmann, bivša portparolka Tužilaštva Haškog tribunala.\nZašto je propao projekt pomirenja naroda bivše Jugoslavije razgovaraju dva istoričara – Milivoj Bešlin, naučni saradnik Instituta za filozofiju i društvenu teoriju Univerziteta u Beogradu, i Husnija Kamberović, profesorka Filozofskog fakulteta u Sarajevu.\nPiše: DanasOnline 9. 12. 2017.\nDirektor Radio Slobodne Evrope u poseti Danasu\nDžeremi Berenštajn, direktor Radio Slobodne Evrope za istočnoevropske zemlje, posetio je redakciju Danasa. U razgovoru sa urednicima Danasa učestvovao je i novinar RSE Miloš Teodorović.\nPiše: P. D. 17. 10. 2017.\nPiše: Omer Karabeg 17. 6. 2017.\nPoništavanje 5. oktobra\nOmer Karabeg: Šta danas za Srbiju znači 5. oktobar 2000. razgovaraju Vesna Rakić Vodinelić, profesorka prava iz Beograda, i Milivoj Bešlin, istoričar iz Novog Sada.\nPiše: Omer Karabeg 3. 6. 2017.


Da li su Indijci koji su štrajkovali u Kraljevu dobili novog sagovornika ? - Društvo - Dnevni list Danas\nPočetna » Društvo » Da li su Indijci koji su štrajkovali u Kraljevu dobili novog sagovornika ?\n2Piše: Z. Nikolić 21. avgusta 2020. 14.18 Izmenjeno: 14.24\nFoto Z. Nikolić\nPreduzeće GP Nikolić iz Kraljeva osnovano 1991. godine u Kraljevu kao porodično preduzeće, sa preko 250 realizovanih projekata u oblasti strukturnog inženjeringa i više od 100 zaposlenih počinje, posle izvršene akvizicije (spajanja), da posluje u okviru kompanije Marera Property Management iz Beograda, kaže se, u saopštenju za javnost koje je, sinoć, dostavljeno medijima.\nO preduzeću GP Nikolić već danima se piše i priča u kontekstu spora koga ima sa grupom od oko četrdesetak radnika iz Indije koje su, tokom prošle i ove godine, angažovali preko američke firme „IDEA Capital LLC“, sa sedištem u Majamiju na gradilištma širom Srbije, gde je GP Nikolić angažovano, uglavnom, kao podizvođač u oblasti strukturnog inženjeringa.\nDa li će se i kako obavljena akvizicija odraziti na aktuelni spor sa radnicima iz Indije ostaje nam da vidimo. Kako smo danas saznali, prilikom intervijua predstavnika radnika datog u Kraljevu za televiziju Al Jazeera Balkans oni raspolažu informacijom da 25. avgusta postoji let iz Beograda za Indiju, dok je Nina Nikolić, generalni direktor preduzeća GP Nikolić ranije saopštila nekim medijima da je njeno preduzeće spremno da obezbedi radnicim karte za taj let ako im se obezbedi obavezno testiranje na virus korone.\nKompanija Marera Property Management, prema informacijam iz saopštenja zadužena je za razvoj, upravljanje i održavanje više od 400.000 kvadratnih metara prostora komercijalne i javne namene u najrazvijenijim urbanim celinama u Srbiji.\nPoslednje promene u Registru privrednih subjekata u Agencij za privredne registre,vezane za ovo preduzeće su iz decembra 2019. i tiču se promene adrese po zahtevu koga je, u ime ovog preduzeća,podneo njihov zastupnik advokat Igor Isailović.\nIndijci, Kraljevo, štrajk glađuKraljevo\n22. avgusta 2020. u 09.23\nNaši ljudi beže iz države zbog toga što nemaju gde da rade a država dovodi Indijce i plaća im po 35 e na dan bar se tako priča pa daj te nama toliko pa mi nećemo ići odavde\n23. avgusta 2020. u 19.46


14 Marta, 2021 13:00\nMediji bruje o aferi Jugoslava Karića i Milice Todorović iako su oni to demantovali uz izgovor da su dugi niz godina prijatelji! U to, međutim, skoro niko ne veruje, a STAR paparaco uslikao je Elenu Karić, u strogom centru grada ispred restorana koji su držali ona i Jugoslav dok su bili zajedno.\nElena u depresiji\nOna u blizini ima i stan, tako da je crne kese sa stvarima verovatno donela jer će biti na staroj adresi dok boravi u Beogradu. Primetili smo da nije raspoložena, a ni doterana kako smo od nje navikli.\nOčigledno da je utučena zbog razvoda, a kako se šuška, ona je nakon saznanja da se Jugoslav snašao, pala i u depresiju. Stiglo je očigledno sve, ne kažu za džabe da je razvod nakon smrti dragih ljudi najbolnija stvar, piše STAR.\nSa druge strane, čini se da je Karić procvetao zahvaljujući Milici Todorović, a Elena se još privikava da je opet slobodna. Baš se vidi da je rasejana, u pomoć joj je pritekla jedna žena, pa su iz auta zajedno nosile crne kese sa stvarima. Navodno su nakon razvoda Elena i Jugoslav svu imovinu rasprodali, te je zato i svratila do restorana da uzme lične stvari. Ona će nastaviti svoj život na Baliju, gde živi već nekoliko godina, i kako upućeni kažu, do razvoda i jeste došlo jer su se ona i Jugoslav udaljili, a ni on više nije mogao da podnese njen novi stil života i čudne rituale koje sprovodi, piše novi STAR.\nelena karic elena karic bez šminke elena karic bisi muz elena karic depresija elena karic i jugoslav elena karic kese elena karic razvod elena karic selidba elena karic stan elena karic utučena jugooslav karic i milica todorovic jugoslav i milica afera jugoslav karic milica todorovi pevacica


Finansiranje Vojvodine: Pokrajinska skupština usvojila platformu\nSkupština Vojvodine sa 63 glasa za i 20 protiv usvojila je Platformu o polaznim osnovama za izradu Zakona o finansiranju Autonomne Pokrajine Vojvodine. Ovaj akt treba da bude polazna osnova za razgovor sa republičkom Vladom. Kako su tu u toku rasprave odbornici već najavili skupštinska većina predvođena Demokratskom strankom je dala podršku ovom dokumentu, dok je opozicija glasala protiv predloženog akta.\nNakon sedam godina od usvajanja Ustava koji predviđa donošenje Zakona o finansiranju Vojvodine i apela Brisela da pitanje Vojvodine mora biti rešeno, pokrajinska administracija je predložila akt za razgovor o mogućim zakonskim rešenjima. U platformi se predlaže, između ostalog, da neposredni porezi koji se ubiraju u Vojvodini ostaju u pokrajini.\nTakođe se traži da porez na dodatu vrednost i akcize pokrajina ubira do iznosa od sedam odsto republičkog budžeta, zagarantovanog Ustavom, dok bi ostatak bili prihodi Republike.\nTe prihode prikupljala bi, kako je navedeno, posebna pokrajinska poreska administracija.\nPremijer Vojvodine Bojan Pajtić je naglasio da je neophodno rešiti finansiranje pokrajine.\n“Kada znamo da Vojvodina ove godine ostala bez 33 milijarde dinara, kada znamo da u Vojvodini imamo 197 hiljada nezaposlenih a da za podršku otvaranja jednog radnog mesta izdvajamo 100 hiljada dinara evidentno je da od uskraćenih sredstava mogli smo svima da obezbedimo posao a ostatak novca mogli smo ulođiti u zdravlje i obrazovanje građana”, smatra Pajtić.\nŠef odborničke grupe Srpske napredne stranke Predrag Matejin kaže da je ta stranka za rešavanje problema, ali ne na predložen način. On je optužio Vladu Vojvodine da predlaže protivustavne akte.\n“Mi smatramo da sadržaj platforme je antizakonski i antiustavan. Ne vidimo načina da u po zakonima možemo cepati poreski sistem Srbije. Ovaj bi bio put ka finansijskoj samostalnosti Vojvodine, a onda fali još samo zakonodavna vlast i ko zna gde bi to vodilo”, naglašava Matejin.\nPajtić je naglasio da je ovaj akt samo polazna tačka i da konačno rešenje očekuju od razgovora sa republičkom Vladom.\nPredsednik parlamenta Ištvan Pastor istakao je da Vojvodina svake godine uskraćena za određen iznos koji joj, pripada. Prema njegovoj računici od 2007. godine ta suma je dostigla čak 100 milijardi dinara.\nVojvodina je sedam godina u "neustavnom stanju" jer nema zakonskog osnova za njeno finansiranje, rekao je šef poslaničke grupe LSV Branislav Bogaroški tokom skupštinske rasprave.\nOn je istakao da je, zbog nepoštovanja odgovarajuće ustavne odredbe, pokrajini u poslednjih sedam godina uskraćeno više od milijardu evra budžetskih sredstava.\nSuština predložene platforme za izradu zakona o finansiranju AP Vojvodine je u tome da zadire u jedinstven poreski sistem Republike Srbije, jer predviđa formiranje posebnih poreskih organa na teritoriji pokrajine, pa zbog toga SPS nije podržao platformu rekao je šef tog odborničkog kluba Pavle Budakov.\nPolitički analitičar Duško Radosavljević kaže da je bitno da se konačno razgovara i o ovom delu Ustava.\n“Dobro je što se tema finansiranja Vojvodine otvara, posebno što je reč o ustavnoj kategoriji. Međutim, zbog loših poteza prethodnih Vlada na republičkom nivou sada se otvara mogućnost onima koji su sada na vlasti da konstatno postavljaju pitanje: a zašto nije pokrenuta ova tema ranije”, smatra Radosavljević.


"Nećemo da vladamo nad komšijama, oćemo da vladamo sa komšijama" | Kodex.ME\nDemokrate poručile da svi zajedno treba da poraze autokratski režim\nPotpredsjednik Demokratske Crne Gore Albin Ćeman i poslanik Demokrata u Skupštini Crne Gore Dženan Kolić saopštili su da su duboko uvjereni da je Crna Gora stasala za promjene. Ne samo zbog, kako kažu, vidljivog kraja autokratske vlasti, već i zbog činjenice da je ogromna većina građana prozrela i prezrela one koji pozivaju na svađe i nemire, a okrenula se miru, bratskoj, komšijskoj i prijateljskoj slozi koja je garant budućnosti naše i generacija koje dolaze.\n27. 05. 2020 - 16:41 Autor: Kodex\nDodali su da sa oduševljenjem mogu konstatovati da su Crnogorci, Srbi, Albanci i naši sunarodnici muslimani i Bošnjaci kao i svi narodi koji žive u Crnoj Gori u ogromnoj većini imuni na udare vještačkih, najprizemnijih i anticivilizacijskih podmetanja.\n"Naše zajedništvo, naša zajednička država i zajednička budućnost naše djece, solidarnost i prijateljstvo, pobijedilo je njihovu mržnju i namjeru da nas posvađaju i iskoriste", poručili su iz Demokrata.\n"Našom zemljom, bogatom ljepotom prirode, dobrotom ljudi razlnolikih vjera i nacija, upravljaćemo zajedno, jer samo zajedno možemo ostvariti sve ciljeve. Oni koji bi da diskriminišu jedan narod, a privileguju drugi, ma ko bio u pitanju, sa pozicione ili opozicione strane, neprijatelj je i svom narodu i svim građanima Crne Gore", kazali su u saopštenju.\nIstiču da svi žive zajedno, idu u školu, druže se i odrastaju, pa zašto ne bi mogli zajedno da upravljaju državom.\n"Radujemo se zajedno našim lijepim životnim trenucima, zajedno trgujemo, šetamo ulicama, gledamo zajedno u naša mora i planine, zašto ne možemo upravljati državom zajedno? Jedni drugima čestitamo Božić i Bajram, posjećujemo se i proslavljamo praznike, zašto onda ne možemo upravljati državom zajedno", upitali su se iz Demokrata.\nPoručili su da je Crna Gora naša kuća, naša kolijevka i naš grob i da je neshvatljivo i neprihvatljivo da neko, ma ko to bio, dijeli vlast po narodima, nacijama i vjerama.\nKazali su da se sa jedne strane diskriminišu Bošnjaci, Muslimani i Albanci, a sa druge Srbi i Crnogorci.\n"Mi nećemo da vladamo nad našim komšijama, već sa našim komšijama. Mi nećemo da nad nama vlada diktatorski režim, već da autokrate porazimo zajedno sa svim građanima Crne Gore", zaključuje se u saopštenju.